Reubencf/Amharic_corpus huggingface dataset:
የዚህ የኔ “ወጣት ወዳጆቼ” ነገር ይገረመኛል። ሁሉም ማለት ይቻላል “አንተና ጋሼ አስፋ!” ነው የሚሉኝ። ልጆቼ አድርጌ ነው የምወስደው!ልጆቼም የልጅ-ልጆቼም “አንተ” ስለሚሉኝ!።እነሱ “አሴ!” ነው የሚሉኝ። እዚህም አሴ የሚሉኝ ጥቂት አሉ። አንድ አገር ሙሉ፤አለም ሙሉ ቤተሰብ ያለኝ መስሎ ይሰማኛል! ደስ ደስም ይለኛል!። ጥያቄ ይጠይቁኛል። መልስም እስጣለሁ። “ይህን አድርግ/አታድርግ”ም ይመኩሩኛል።አንዳንዴ ወይይታቸውም ጫወታቸውም ውስጥ እገባለሁ። ሰሞኑን በተለየም ልደቱ አያሌውን ባንድ በኩል ሰማያዊፓፓርቲ በሌላው አድረገው ሲወያዩ ገባሁና አስተያት ሰጠህ።
እኔ ከብዛታቸውም ይሁን የሚሉት በደንብ ሰለማይገባኝ ኢትዮጵያ ውስጥ ያሉት ፓርቲዎች ላይ ምንም ከማለት ተቆጥቤ ኖርኩ። የዛሬ ሁለት ይሁን ሶስት ወር በፊት ዶክተር መረራ ጉዲናና የሰማያዊ ፓርቲ ሊቀ መነንበር እዚህ አሜሪካ መሆናቸውን ሰማሁን ለሁለቱም ደውልኩላቸው። መረራን አውቀዋለሁ።ይልቃልን አላውቀውም።ሁለቴ መስለኝያነጋገርኩት።ማነጋገር ከማለት ያዳመጥኩትማለትይሻላል። ብስለቱ፤ጥልቀቱና እርጋታው በጣም ገርሞኝ በርታ! ተባረክ!አልኩት። ለለላምታና በርቱ ለማለት ብቻ ነበር የደውልኩት። ወዲያውኑ ወረደ፤ይበሉ ተሻር ወይም ተባረረ የሚል ስምቼ “አይ የኛ ነገር!” ብዬ አዘንኩ።
አሁን ከኢዴፓ ጋር የሚባለው በሙሉ አይገባኝም። ዝርዘር መረጃ ስለሌለኝና ምናልባትም እንዳይ ኖረኝ ስለፈልኩም ሊሆን ይችላል። የማይሆን ነገር በሰማሁ ቁጥር ለጥቂት ደቂቃዎችም ቢሆን ያመኛል።ውስጤን!
ሁለተኛም አስተያየት ሰጥቻለሁ። በሁለተናኛው እኔን በግልም የሚነካ ተነስቶ ስለነበረ ነው።ይኸውና በዚህ ዙሪያ የሚደረገውን ውይይት፤በተለየም የገላታ ጋሞና የኤደን መኮንን ተሰማምቶኛል!”የሠለጠነ ውይይት ወይም የሀሳብ መለዋዋጥ” Civilized Discourse) መስሎ ታይቶኛል።
ከዚያ በፊት ግን ስለእኔ መጀመሪያ ከደርግ ጋር የነበረው ግንኙነት! እኔ የነበረኝ ግንኙነት ያ “የኢትዮጵያ ሕዝብ አብዮት ነው!” ብዬ ሙሉ ለሙሉ አምኜበት ነው። ነውም!!የኢትዮጵያን ሕዝብ ከዘመናት ባርነት ነጻ አውጥቷል። ኢትዮጵያን ሬፑብሊክ አድርጓል።ከዚያ በኋላ በዋናነት በአመራር፤በተለይም በመንግስቱ ምክንያት አስቃቂና አሳዛኝ በደል በኢትዮጵያ ሕዝብ፤በተለይም በወጣቱ ላይ ተፈጽሟል። ለዚያም ተጠያቂና ናቸው የተባሉት ዋጋውን በእስራት ከፍለዋል። ፋይሉ አንድ ቀን አንድ ቦታ መዘጋት ያለበት ይመስለኛል። ያለበለዚያ ሁሌ ሙሾ ያወርድን እንደሁ የአሁኑን ያስተናል ብዬ አፈራለሁ።
በተለየ እኔን በሚመለከት!ከተወሰነ ቀን በኋላድጋፌን አቆምኩ። ይህንኑ “የኢትዮጵያ አብዮት ከየት ወዴት? ትላንት፤ዛሬናነገ !”የሚል ወደ30 ገጽ የሚድረስ ጽፌ አስራጨሁ።ነጻነት ቅጽ 1 ቁጥር 1! ለዚያም ወደ 11 አመት ታስረኩ።ያ ፋይሉን የሚዘጋልን መስለኝ።
ልደቱን በሚመለከት በ97 ምርጫ ሰበብ በሚደረገው ሁካታ ምክንያትemail ሁሉ ተለዋውጫለሁ።እስቲ ለምትከሱቱ ማስረጃ አቅረቡ? ብዬምየጻፍኩ ይመስለኛል። ስለዚህ የልደቱን ጉዳይ የማየው በጅምላ መልክ አይደለም ለማለት ነው።
ይህ “የሰለጠነ ውይይት” ጥሩ ነው፣ አድማሱን ሰፋ ብታደርጉትጥሩ ይመስለኛል። ሰፋ ማድረግ ማለት ይህ እርስ -በርስ መባላት በ97 ምርጫ ጊዜም ሆነ በደርግ ዘመን ያደርገውን አይቶ ዘለቄታው ምን ይመስላል ? የሚል አንጻር መጨመር ማለት ነው።
ስለ ልደቱ አሁን የሰጠሁት አስተያየት በውይይቱ ላይ የሰጠውን አስተያየት ጠረኑን ስለ አልወደድኩት ነው። “መስሎ ማታየት” ሌላ ትርጉም መስጠቱ ያለ ነውና ! Pereception is Reality የሚሉት!
እዚህ ከላይ በለጠፍኩት “..እኔ ከብዛታቸውም ይሁን የሚሉት በደንብ ሰለማይገባኝ ኢትዮጵያ ውስጥ ያሉት ፓርቲዎች ላይ ምንም ከማለት ተቆጥቤ ኖርኩ። የዛሬ ሁለት ይሁን ሶስት ወር በፊት ዶክተር መረራ ጉዲናና የሰማያዊ ፓርቲ ሊቀ መነንበር እዚህ አሜሪካ መሆናቸውን ሰማሁን ለሁለቱም ደውልኩላቸው። መረራን አውቀዋለሁ።ይልቃልን አላውቀውም…”በሚለውልጀምር መሰለኝ
ልውቅ እንኳ ብል ለማወቅ የሚያስቸግር ይመስለኛል። “ዘጠና የፖለቲካ ፓርቲዎች ተመሥርተዋል ይሁን ተፈልፍለዋል” የሚል ነገር ያነበብኩ ይመስለናኛል። በጥንቃቄ ነው ያማበነው! ጥንቃቄው ለአገሬ ብቻ አይመስለኝም። ለጤንነቴም ጭምር ይመስለኛል። ጠለቅ ብየ ለማውቅ ብፈልግ፤ የሚጠለቅበት ጥለቀት አለው ብለን ብንገመት እንኳ፤መንፌሰን የሚረብሸው ይመስለኛል።
ለመሆኑ ምኑ ነው መንፈስ የሚመረበሽው?ወይም ሊረብሸው የሚችለው?ጥሩ ጥያቄ ነው! ዘጠና ፓርቲዎች ተመሠረቱ ተባለ። ለዘጠና ፓርቲ የሚሆን የፖለቲካ ጽንሰሐሳብ (Theory)ከየት ሊመጣ ነው? ሁሌም፤አሁንም ያለው የፖለቲካ አስተሳሰብ የቀኝ ፖለቲካ፤የመሀል ፖለቲካና የግራ ፖለቲካ ነው። እርግጥ “ጽነፈኞች”(Extrimists) የሚባሉ የግራም የቀኝም አሉ። ጽንፈኞች ቁጥራቸውም ተሰሚነታቸውም ከቁጥር የማይገባ ስለሆነ “ጤና-ያጡ ግለሰቦች መሰባሰቢያ” ተደርጎ ይወስድና የሚያተኮርበት የለም። የሚተኮረበትም አይደለም። እርግጥ ዛሬ ያለፈ በደል ክምር ገንፍሎ ፤የሐይማኖት ሸፋን ሁሉ ወስዶ አስፈሪ ሆኗል። ያም ቢሆን ያው ጽንፈኛ ናቸው። አሁን በፈነዳው የሕዝብ ቁጣ ሳቢያ ዛሬ ኢትዮጵያ ፓለቲካ ውስጥ “ጽንፍና መሀል” መለየት አጉልቶ የሚያሳይ መነጽር ሳያስፈልግ የሚቀር አይመስለኝም። አንዱ ይህ የመስለኛል ገሸሽ እንዲል ያደርገኝ። “ዘጠና ድርጅቶች”የሚባል ነገር ሊኖርአይችልምኮ! የለምኮ! አይገባምኮ! “በአንድ አፍ ተነጋገሩ ወይም መነጋገር ትችላላችህ!” ብሎ፤መክሮ፤ገስጾ፤ተማጽኖ ማቀራረብ ለኔም ሆነ እንደኔ ላለው ተራ ተርታ ሰው( The average person)ከባድ የቤት ሥራ ይመስለኛል።
ሌላውየታየኝ ችግር “እሽ ዘጠና ሁኑ! ለመሆኑ ልታሳፍሩን የምትፈልጉት አህያ፤ በቅሎ፤ ፈረስ፤ ጋሪ፤ ታኪስ ፤አውቶቡስ፤ባቡር፤ አውሮፕላን ወይምመርከብ የትና ወዴት ሊወስደን፣ ሊያደርስን ነው?” የሚለው ጥያቄ ገልጽ አይደለም።ለኔ አይደለም!አላማችን፤ግባችን፤አድማሳችን የማያሻማ የተማረ የተመራመረውም ሆነ ከተሜው፤ገጠሬው ወጣት ሽማግሌ አስተርጓሚ ሳይፈልግ መረዳት የሚገባው መሆን አለበት። መልእክቴ ግልጽ ካልሆነ የሰሚው፤የአድማጩ ችግር አይመስለኝም። የተናጋሪው፣የአቅራቢው እንጅ።
ሌላው ድፍን አገር የሚያውቀው ላይ ከሚገባው በላይ ትኩረት የሚሰጠው ይመስለኛል። ወያኔ በሉት ኢሕ አ ደ ግ እቡይ መሆኑኑየአደባባይ ሚስጥር ነው። ዛሬ ሳይሆን ሕዝቡ ከግንቦት 1983 ጀምሮ የሚያውቀው ነው።እዚያ ላይ ብርቱ ጊዜ የሚባክን ይመስለኛል
ከዚህ ጋር አብሮ የሚሔደው ክስና ውቅስ፤ዛሬም ያልተቋጨው “ይኸኛውወያኔ ሰርጎና አስርጎ ያስገባው ግለሰብ ነው ፤ድርጀት ነው “የሚለው ጣት መቀሰርነው።የአስርጎ ማስገባትነገር አለም አቀፋዊ መሆኑንም ባላውቅም በየአገሩ የነበረ፣ያለ፤የሚኖር ነው።እዚህ አሜሪካም አለ። በቅርቡ እንግሊዝ አገር በዚሁ ጉዳይ የሌበርና የኮንስርቫቲቭ ፓርቲ ይሁን ሌላ ሲካሰሱ ነበር። ይልቅስ የሚደንቀው ወያኔ ሰርጎ ወይም አስርጎ ባያስገባ ነው። “ወያኔ እንዲህ አድርጎ እንዲህ ሆንን” ማለት ወይኔ በፖለቲካ ጥበብ፤ተክኒክና ታክቲክ ይበልጠናል፤በልጦናል ብሎ እንደማመን ይመስለኛል። ቡሐቃዋን በቅጡ አትክድንምና ሁሌ በድመቷ ወይም ውሻው ላይእንደማታማርረው የቤት እመቤት የሚመስልነገርያለው ይመስለኛል።በሩን ሊዘጋ የሚችለውን ያክል መዝጋት ነው። ካልተቻለ በዚያም ይሁን በዚያ ለዚህ የጨዋታ ሜዳ በቁ ሆኖ አለመገኘትንም የሚጦቁም ይመስለኛል።”ለተቀማጭ ሰማይ ቅርቡ ነው!”ንም አውቃለህ
የ1997 አገር አቀፍ መርጫ ውጤትና ያንን ተከትሎ ተቃዋሚ ፓርቲ ነን የሚሉት ያደርጉት አልገባኝም።ሊገባኝ የሚችልም አይመስለኝም። ያንን በሚመለከት በወቅቱ ተዋናኝ ከነበሩት አንዱን የተቃዋሚ ድርጅት መሪ በስልክ ለማነጋግር ሞክሬ መልስ አላገኘሁም። የሚመስል መልስ አላገኘሁም ማለት የሚሻል ይመስለኛል። ምርጫውን አሸነፉኮ!በአገር አቀፍ ደርጃ ከ200 በላይ መቀመጫ ያገኙ ይመለኛል። ያም ይቅር አዲስ አበባን፤የኢትዮጵያን ዋና ከተማ፤የአፍርቃን ዋና ከተማ፤የተባበሩት መንግስታትን ዋና ከተማን ሙሉ ለሙሉ አሸነፍኮኩ!ገቢናው መሪው ፣ሹፌሩ(The Driver’s Seat)ያለውኮ አዲስ አበባ ከተማ ነው! ለኔ ማመን የተሳነኝ ድል ነበር።
ከምርጫ በኋላ በአብዛኛው አውዛጋቢ ጥያቄ ይነሳል። የትም ሁሌም ያለ ጥያቄ ነው።ውዝግቡን ለመፍታትም የታወቀና የተረጋገጠ የሌሎች አገሮች ተመክሮም አለ። የኢትዮጵያ ተቃዋሚ ፓርቲዎች ያንን የተጠራቀመ ልምድ አልተጠቀሙበትም። ሊጠቀሙ አልፈለጉም ወይም ከነአካቴው አያውቁትም ማለትም የሚያስችል ይመስላል።የሚያማርሩበት ነገር እንኳቢኖር፤ በኔ አስተያየት፣ ይህን ያክል የሚያማርር ነጥብ የነበር አልመስለኝም ፤የታወቀው” ብልጥ ልጅ የሰጡትን እየበላ ያለቅሳል!” የሚለው መመሪያ እንደ ሀ ሁ ማታወቅ የነበረበት ይመስለኛል። የወሰዱት አማራጭ ትላንትና የመረጣቸውን ሕዝብ “እስቲ ፓርላማ እንግባ አንግባ!?” ምን ይመስለችኋል !?”ብለን እንጠይቅ የሚል ነበር። ውጤቱ “የቆጡን አውርድ ብላ የብብቷን ጣለች!” ሆነ። በብዙ ሞቶ የሚቆጠር ሕዝብ ለሞቶ ተዳረገ። መሪዎቹ የተባሉት ከርቼሌ ወረዱ። “አስታራቂ ሽማግሌ!” የሚባሉ ከመለስ ዜናዊ ፋብሪካ ተፈለፈሉ። መሪዎቹ መለስ ዜናዊን ይቅርታ ጠይቀው ተፈቱ። ያ የኢትዮጵያ ሕዝብ ያንን ሁሉ ጥይትና ዱላ ችሎ ተአምር በሚመስል መንገደ ያገኘው ድል ከንቱ ሆነ። ለዚህ አይነት ክህደት እንኳን ባይባል አላአዋቂ ሥራ ተጠያቂ፤ተጠያቂው(ዎች) ማነው? እነማናቸው? የሚለው መልስ ያገኘ አይመስልም። ከሆነም እኔ አልሰማሁም። አንድ አርግጠኛ ነገር አለ። ወያኔ ዘላቂ ትምህርት፣”ይህችን ስህተት አንደግማትም!” የሚል ትምህርት አግኝቶ ተግባራዊ አድርጓል። የምርጫውን በር ዘግቶ ቁልፉን ወረወረው !የተቀረነው የተማርንበት አይመስለኝም።
ሌላ ተያያዥ ጥያቄ መጠየቅም የምንችል ይመስለኛል። ወያኔ የተማረበት የሚመስለውን ዞር ብለው ሲያዩት ጊዚያዊ ይመስላል።ባሰበት እንጅ አልተማረበትም። ዛሬ የውስጥ አውቂዎች ነንየሚሉእንደሚነግሩኝ (ለነገሩ የማናውቀው ውስጥ ያለ ይመስል) “ብትፈልግ ወያኔ ፤ብትፈልግ ኢሕአደግ በለው የሚባል ነገር የለም።ተከስክሷል! ጥላው ነው ያለ የሚያስመስለው።እያንዳንዱ የ ኢሕ አ ድ ግ አካል አምሳል ነኝ ተብዬው ውስጡ ሶስት ወይም አራት ብታ ተፈረካክሶ የለመልሕቅ ይዋዥቃል” ነው የሚሉኝ። በእርግጠኝነት ያላቸው ነገር ቢኖር አፈሙዙ ነው። ተቃዋሚ ድርጅቶች የሚባሉት ያው የዛሬ ስንተስ አመት ሲሰሩት የነበረውን ያንን የውስጥ አድማ እንበለው ሴራ ቀጥለዉበታል።ትላንትን ዛሬ አድርገውታል። ይህ፤ለዚህ መነሻ የሆነኝ የኢዴፓና የሰማይ ፓርቲ በአደባባይ መናቆር ትላንት አሁንም ትላንት ሳይሆን ዛሬ መሆኑን የሚያሳይ ይመስለኛል።
እንዳልኩት እኔ የአሁኑን ድርጅቶችም ሆነ መሪዎቻቸውን አብዛኞቹን አላውቅቸውም። ዶክተር መረራ ጉዲናን አውቀዋለሁ።ቢያሰሩት “ኤረእባካችህ ፍቱት!”ብዬም ጽፍያለህ።ዶክተር በየነ ጴጥሮስን ትንሽ የማውቀው በአብዛኛው የማላወቀው ይመስለኛል። የዶክተር በየነ ስም ሲነሳ ሱዘን ሳረንደንን (Susan Sarndon 1995)ያስታውሰኛል። የዛሬ ስንትስ አመት (1995)Dead Man Walking የሚል ፊልም ውስጥ ዋንናዋ ተዋናይ ነበረች። “በቁሙ የሞተ!” እንደማለት ነው። በቁሙ ሞቶም ሙቱ ሰውም ግና ነፍሱ አልወጣታችምና ፊልሙ ውስጥ ይታያል።እውነተኛ ታሪክ ላይ የተመሠረተ ፊልም ነበር።ዶክተር በየነን የሚመሳሰልብኝ ያንን ሁሉ ድርጀት፤በተለይም የደቡብን ሕብረት ቀብሮ፤አባላቱን አሳዶ ዛሬምእዚያው መኖሩ ነው። ልጅ ሆኜአ ጨንቻ መሰለኝ የሰማህትን የልጆች ዘፈንም አስታወሰኝ።” እዚያ ነሽ ዛሬም እዚያው ነሽ? አስሮ የሚገርፍሽ ዘመድም ያለሽ ዛሬም እዚያ ነሽ!” ይሉ ነበር።ከዚህ ሌላ እንጂኔር ይበልጣልን በስልክ ሁለቴ አነጋግሬ አለሁ። ቡርቱካን ሚደቅሳን አሁንም አነጋግራታለሁ። በጥሞና እነደተሳታፊ፤እንደህግ ባለሙያም ያኔ የሆነውን፣ለእስራትና ለስደት ያበቃትን ከሁለት ዓመት በፊት አውግታኛለች።ከልጆቼ እንደአንዱ አያታለህ። ልደቱን በካል አላውቀውም። የዛሬ ስንተስ አመት (March 8,2006)ምርጫው ውስጥና ውጭ ስለሆነው ነገር የጻፈውን መጽሐፍ አንብቤ ፤ወድጀው፤Email አድርግጌለት መልስም(03/27/2006) ስጥቶኛል።እውቄቴ ይህችው ነች!
የአሁኑ ውዝግብ ዘመነ ደርግን ያስታውሰኛል።በየቀኑም ባይሆን በየሳምንቱ አዲስ ድርጀት ወይም ስንጣቂ ተመሥርቶ ወረቀት ይበትንና ያንን አገኘው ነበር። የሚደራጅ ሳይሆን የሚፈለፈሉ የሚመስል ነገር ነበረውና “ማለቂያ የለውምእንዴ!” የሚያሰኝ ነገር ነበረው። እንዳያልቅ የለምና እንዳይሆን ሁኖ አለቀ። ከዚያ ዘመን ዛሬም ቢሆን፣አልፎ አልፎ፣ “አለና!” የሚሉና ሙሾ የሚያወረዱ “በቁሙ የሞቱ!” አያለሁ፤ እሰማለሁም። እኔ የማሰታውሰው የመጨረሻው “የሰንጥቅ” ደርጅት መሥራች ዶክተር አለሙ አበበ መስለኝ። “ቀይ ባንዲራ!” ነው ያለው? የመኢሶን ግንባር ተዋናይ ነበርና መኢሶን ላይ ጀንበር ሲያዘቀዝቅ ሲ አይቶ መስለኝ ቀይ ባንዲራ ያነሳው።ለሱም አልበጀውምና ከርቸሌ ወረደ።
ለምንውቀውም ለማናወቀውም ዝርዝሩ ብዙ ነውና አልገባበትም።ብፈልግም የምችል አይመስለኝም። አልበርት አይንስታይን(Albert Eienstein) ብሏል ያሉትን እደግማለህ።”ያንኑ እየመላለስ ግን ከቅድሙ የተለየ ወጤት አገኛለሁ ብሎ የሚያምን እብድ ብቻ ነው!”የኛም ሰው ይህንኑ ይላል። “አብዷል እንዴ! አብዳለች እንዴ!” ይህንን የሚሉት ተመክሮም ተዘክሮም የማይመለስ ሰው ሲያገኙ ነው።
አሁኑ ያሉት ድርጅቶች ከሌላው አለም ተምክሮ አለመማመር ብቻ ሳይሆን ባለፈው 50 አመታት በኢትዮጵያ ፓለቲካ ውስጥ ከሆነውም አልተማሩም። ከሌላው ስህተት አለመማመር ብቻ ሳይሆን ተትላንት ጥዋት ራሳቸው ከስረሩትም የተማሩ አልመስለኝም። አንድ ሌላነገር፤ ከወጣንበት፤ ከመጣንበት፣ የተሻለ ቀንም እናመጣልሀለን ከምንለው ከኢትዮጵያ ሕዝብ የአኗኗርና የአደረጃጀት ታሪክም የምንማር አለመስለኝም።ኢትዮጵያ ውስጥ ለምሳሌ ያክል እቁብና እድርን እንውሰድ።የአንድ እቁብ ወይም እድር ዳናኛ “እባክችህ ደክሞኛልና ሌላ ዳኛ እንፈልግ!” ብሎ ለምኖ ነው ከዳኝነቱ የሚነሳው። ከሥልጣኑ ማለት ነው!!ከዚህ የምንማረው ቢኖር ጀማው፤የእድሩ ወይም የእቁቡ አባላት በዳናቸው ላይ ሙሉ እምነት አላቸው ማለት ነው። ይህንን ማለት ደግሞ መጀመሪያውኑ የሚሆናቸውን፤የሚያዘልቃቸውን ሰው አይተውና ፤ለየተው መርጠው ነበር ማለት ነው።
ይህ በየሳምንቱ የፖለቲካ ድርጅት መሪ መለዋወጥ የሚያመጣው ሌላም ችግር ያለው ይመስለኛል።የድርጅቱን ተቀባይነት ያሳጣል። አንድ የሕዝብ ስበስባ ላይ ባለፈው ሰኞ አሰፋ መሪ ነኝ ብሎ መጥቶ የአሁኑ ሰኞ ከበደ መሪ ነኝ ብሎ ቢመጣ ሕዝቡ ግራ የሚጋባ ይየመስለኛል። “ስምህን ማን አለከኝ? ያ አስፋ የተባለው ሰውዬ አልነበር አለቃችህ?” የሚልና የመሳሰለ ጥያቄ ያስነሳል። የመሪና የድርጀት ስም አብሮ አጣምሮ ማየትና ማወቅ አለ::Name Recoginition የሚሉት ነው። ይህ በተለዋወጠ ቁጥር ሕዝቡ፤ደጋፊ የሆነውም ያለሆነውም ይህንን ነገር “የልጅ ጫወታ አደርጉት እንዴ?” ማለቱ የማይቀር ነው። እኔም እላለሁና!
የኦርቶዶክሱ ካሕን ሲያሳርግ በሚለው ልቋጭ መስለኝ።”ዘሀለፈ ሥርየት ወለዘይመጽእ እቅበት !” ይላል። “ላለፈው ምህርትን ለመጨው መቆጠብን ይስጣችህ!” ማለት ነው። መቆጠብ ማለት ደግሞ ያንኑ አለመደጋገም ማለት ነው
ካህናቱ “ገዝቻለሁ!” የሚሉትም አላቸውለ። የህ የሚሆነው ተመክሮ ተዘክሮ አልመለስ ያለውን ዳግም እዚያች ቦታ/ ድርጊት ድርሽ እንዳትል ብሎ ቁልፍ መቆለፍ ማለት ነው። መጽሐፉ ውስጥ “ያሰራችሁት የታሰረ የፈታችሁት የተፈታ ይሁን” የሚል ሥልጣን ተሰጥቷቸዋልና ነው።
ልክ ዛሬ ታህሳስ 22 ሰማያዊ ጠቅላላ ጉባኤውን አድርጎ ከተመሰረተ 2 አመት ሞላው፡፡ ምንም እንኳን ምርጫ ቦርድ እውቅና ለመስጠት 8 ወር ቢፈጅበትም ሰማያዊን ከመመስረትና ለኢትዮጵያውያን ተስፋ ከመሆን ማገድ አልተቻለውም፡፡ ረጅም እድሜ ለሰማያዊ !
በጀግኖች አባቶቻችን ደም የተቦካው ሉአላዊ ግዛታችን ላይ የሚደረገውን ስውር ሴራ ያለማወላወል በፅናት እንታገለዋለን፡፡ ከሰማያዊ ፓርቲ (ሰማያዊ) የተሰጠ መግለጫ
የኢትዮጵያንና የሱዳንን ድንበር የማካለሉ ሥራ ከመስከረም 29 ቀን 2002 ዓ.ም. (October 9, 2009) ጀምሮ እየተከናወነ እንደሆነ፣ በእንግሊዘኛ ቋንቋ የሚታተመው ዕለታዊ የሱዳን ጋዜጣ ሱዳን ትሪቢውን (Sudan Tribune) በመስከረም 8 ቀን 2002 ዓ.ም. (September 18, 2009) መዘገቡ ይታወሳል፡፡ የኢትዮጵያና የሱዳን የድንበር ጉዳይ ያንገበገባቸው ኢትዮጵያውያን በሀገር ውስጥና በውጪ የሚኖሩት ዜጎቻችንም ራሳቸውን በተለያዩ “ኮሚቴዎች” እና “ግብረ ሃይሎች” በማደራጀት ለጉዳዩ ክፈተኛ ትኩረት እንዲሰጠው ሲጥሩ ቆይተዋል፡፡ ፓርቲያችን (ሰማያዊ)፣ ለነዚህ ሀገር ወዳድ ዜጎች ያለውን ከፍተኛ አክብሮት ለመግለጽ ይወዳል፡፡
ሆኖም፣ የነዚህን ሀገር ወዳድ ዜጎችና አፍቃሪ-ኢትዮጵያውያን ጥሪና መግለጫዎች ከቁብም ካለመቁጠር፣ በሥልጣን ላይ ያለው የወያኔ-ኢህአዲግ መንግሥት ከኢትዮጵያ ሕዝብ ጀርባ ሥውር የሥልጣን ማራዘሚያ ደባዎችን እየሸረበ እንደሚገኝ አጋልጠዋል። ወያኔ ራሱ ያቋቋመው “የኢትዮጵያና የሱዳን ድንበር ኮሚቴ” አባላት ራሳቸው በተለያዩ ቃለ-ምልልሶች እንዳጋለጡት፣ ወያኔ በአባቶቻችን ደም ተላቁጦ ለተቦካውና የበርካታ ሰማዕታትን ህይወት ላስከፈለው የኢትዮጵያ ድንበርና የግዛት ሉዓላዊነት ግዴለሽነቱን በተግባር አሳይቷል፡፡ የኢትዮጵያንም ሉዓላዊ ግዛትና ድንበር “በጫካ ውሎችና ስምምነቶች” እያመካኘ ለኢትዮጵያና ለኢትዮጵያውያን ታሪካዊ ጠላቶች አሳልፎ መስጠቱን አጠናክሮ ቀጥሎበታል፡፡
ይህንንም ከፍተኛ የሆነ የሃገር ክህደትና ኃላፊነት የጎደለው ተግባር ለማስተባበል በመገንዘብ፣ የወያኔ-ኢህአዲግ የውጭ ጉዳይ ሚኒስቴር በድረ-ገጹ ላይ በመስከረም 2002 ዓ.ም መጨረሻ ላይ አንድ የማደናገሪያ መግለጫ አውጥቶ ነበር። ከዚህም የማደናገሪያ መግለጫ ውስጥ የሚከተሉትን ሦስት(3) አበይት ጉዳዮች መገንዘብ ይቻላል። እነርሱም፦
1ኛ. የኢትዮጵያና ሱዳን የፖለቲካ ኮሚቴ (Ethio-Sudan Political Committee) ተብሎ የሚጠራ ከፍተኛ አካል መኖሩንና የኢትዮጵያና የሱዳን የጋራ ድንበር ኮሚቴም (Ethio-Sudan Joint Boundary Committee) በፖለቲካው ኮሚቴ ሥር እንደሚሠራ አረጋግጧል፤ የዚህ የኮሚቴ መዋቀርና የአሰራር ሂደቱም ለረጅም ዓመታት ከኢትዮጵያ ሕዝብ አይንና ተደብቆ የቆየ እንደሆነና፣ ወያኔ-ኢህአዲግም በሀገር ወዳድ ኢትዮጵያውያን ክትትል መጋለጡን ሲያውቅ ተጨንቆ ያወጣው ምስጢር ነበር።
2ኛ. የኢትዮጵያና የሱዳን የጋራ የድንበር ኮሚቴም (Ethio-Sudan Joint Boundary Committee) ከጥቅምት 5 ቀን 2002 ዓ.ም. (October 15, 2009) እስከ ግንቦት 2002 ዓ.ም.(May 2010) ድረስ የኢትዮጵያና ሱዳን ድንበርንና አካባቢውን ሙሉ በሙሉ እንደሚቀይስና ቅኝት እንደሚያደርግም ገልጾ ነበር፡፡ ይህ ደግሞ ወያኔ ሲጋለጥ ያወጣው ሌላው ምስጢር ሲሆን፣ (ሱዳን ትሪቢውን ያወጣውን ዜና የሚያጎለምስ) እና የሱዳን ሃገር ውስጥ ጉዳይ ሚኒስቴር ድንበሩን ለማካለል የሚያደርገውን ዝግጅት የሚያስተጋባ ነው።
3ኛ. የድንበር ክለላው ከግንቦት 2002 ዓ.ም. ( May 2010) በኋላ እንደሚደረግና ከዚህም ጋር አያይዞ ወያኔ-ኢህአዲግ ያለፉት የኢትዮጵያ መንግሥታት አምነው የተቀበሉት የድንበር ክልል እንዳለ አስምስሎ ለማቅረብም ጥረት አድርጎ ነበር፡፡ በመሆኑም፣ ወያኔ-ኢህአዲግ አሁን የሚያካሂደው “የድንበር-ክለላ ሂደት” ዳግም ድንበርን የመከለል ተግባር ( re-demarcation ) እንደሆነ መግለጹ ለመግለጽ ሞክረዋል፡፡ ይህ ማደናገሪያና ተራ ልፈፋ፤ የኢትዮጵያን ህዝብ ለማወናበድና ግዛቱን በጫካ ውሎችና ስምምነቶች አማካይነት አሳልፎ ከመስጠት የዘለለ ኢምንት እውነታ የለውም፡፡ ይሄንን በተመለከተም ያጠኑት ሊቃውንትንና በግዛቱ ላይ የሚኖሩትን ዜጎች ምስክርነት ሊያገኝ አልቻለም፤ አይችልምም፡፡
የወያኔ-ኢህአዲግ መንግሥት “ያለፉት የኢትዮጵያ መንግሥታት የተቀበሉት የድንበር ክልል” የሚለው ሀተታ፤ ሜጀር (ሻለቃ) ጉዊን የተባለው የእንግሊዝ ጦር መኮንን በ1902 ዓ.ም. (እ.አ.አ.) “አስምሬአለሁ” የሚለውን የወሰን ክልል ነው። ይሁንና አንድ በእንግሊዝ የቅኝ-ገዥነት አባዜ የሰከረ ሻለቃ ያሰመረውን መስመር መሠረት አድርጎ ፀረ-ኢትዮጵያና ፀረ-ሉዓላዊነትን የወያኔ-ኢህአዲግ ገዢ ቡድን “ለሱዳን ይገባታል” ብሎ መሟገቱ የፖለቲካ ቅጥፈት እንጂ ታሪካዊ ማስረጃ የለውም፡፡ የሚከተሉትም ታሪካዊ ዳራዎች የወያኔን ሙግት ውድቅ ያደርጉታል፦
1ኛ.ሻለቃ ጉዊን መሬቱን አካልያለሁ ሲልና በወረቀት ሲያሰምር፤ በኢትዮጵያ በኩል አንድም ተወካይ ስለአልነበረ የጉዊን የድንበር ማካለል ተግባር ከቅኝ ገዢዎች ማንአለብኝነት ተለይቶ የማይታይና የውል አፈጻጸም ሥርዓት የማይከተል በመሆኑ የተነሳ ተቀባይነት የለውም፡፡
2ኛ. የ1896 ዓ.ም.(እ.አ.አ.) የአድዋ ጦርነት ድል በቅኝ ገዥዎች ላይ በፈጠረው ከፍተኛ መደናገጥ ምክንያት 1902 ዓ.ም. (እ.አ.አ.) አካባቢ እንግሊዝና ጣሊያን በጋራ በመመሳጠር የሰሜንና የምዕራብ ኢትዮጵያን ድንበር ለመግፋት የፈፀሙት ሴራ ስለሆነ፣ የሻለቃ ጉዊን ተልዕኮም ከዚያ ሴራ ተነጥሎ ሊታይ አይችልም፡፡ ስለሆነም ተቀባይነት የለውም፡፡
3ኛ. ከአፄ ምኒልክ ዘመነ መንግሥት በፊትም ይሁን ከዚያ በኋላ፣ ይህ ሻለቃ ጉዊን ከለለው የሚባለው መሬት ምን ጊዜም ቢሆን ከኢትዮጵያ ይዞታ ውጭ ሆኖ አያውቅም፡፡ ይባስ ብሎም፣ በአፄ ቴዎድሮስና በአፄ ዮሐንስ ዘመነ መንግሥት የኢትዮጵያ ግዛት አሁን ሱዳን ተብሎ ከሚጠራው ሃገር በጣም ወደ ውስጥ የገባ ነበር፡፡ ስለሆነም፣ የግዛት ጥያቄ ሲነሳ የይገባኛል ታሪካዊ መሠረት ያላት ኢትዮጵያ መሆኗን ለማስተባበል አዳጋች ነው፡፡
4.አሁን የወያኔ-ኢህአዲግ መንግሥት በመጋቢት 22/2006 ዓ.ም ገደማ March 30, 2014 ለሱዳን ለመስጠት ቅድመ-ዝግጅቱን አጠናቋል፡፡ ለኢትዮጵያ ህዝብ ከፍተኛ ሀገራዊ ጉዳዮች ላይ ምንም አይነት ግልጽነትና ተጠያቂነትን መርሆው ያላደረገው የወያኔ-ኢህአዲግ መንግሥት ግን አንዳችም መረጃ የኢትዮጵያ ህዝብ እንዳያገኝ የተለመደ አፈናውን ገፍቶበታል፡፡ በመሆኑም፣ በእልፍ-አዕላፍ ድንበር ጠባቂ ኢትዮጵያዊያን ደምና አጥንት ተጠብቆ የኖረውን ዳር ድንበር፣ ወያኔ በተለመደ “የደጃዝማቾች ፈረስ መጠጫና ጉግዝ መጫወቻ ነው” በሚል ንፍገት አሳልፎ ለሱዳን ሊሰጠው ተዘጋጅቷል፡፡ ይህ የምዕራብና የደቡብ ምዕራብ ኢትዮጵያ ሰፊ ውሃ-ገብና ለም ሉዓላዊ መሬት፣ የታሪክ ማስረጃዎችንና የኢትዮጵያውያንን መስዋዕትነት በማናናቅ ለባዕዳን ሊሠጥ አይችልም፡፡
ስለዚህ ከላይ በተጠቀሱት ማስረጃዎችና በዓለም-አቀፍ የአሠራር ደንብ መሠረት፤ ወያኔ-ኢህአዲግ ከሱዳን ጋር የሚያደርገው የድንበር ክለላ ስምምነት ህገ-ወጥ ነው። ከዚህም ባሻገር፤ ከዋናው ባለጉዳይ የኢትዮጵያ ሕዝብ በስተጀርባ የሚደረግ ማንኛውም ዓይነት ስምምነት ይሁን የድንበር ክለላ ተግባር ምንም ዓይነት ተቀባይነት አይኖረውም።
ከዚህም ሌላ፣ ወያኔ-ኢህአዲግ የተወሰኑ የኢትዮጵያን ሉዓላዊ መሬት ቆርሶ በመስጠት ሥልጣኑን በጎረቤት አገር ሱዳን ለማስባረክ ብሎ የሚያደርገው ሽር-ጉድ በየትኛውም መስፈርት ተቀባይነት የለውም፡፡ ውጤቱም “ታግዬላቸዋለሁ የሚላቸውን ብሄሮችና ብሔረሰቦች” ከማዳከምና ብሎም ለማፈራረስ የተጠቀመበተ ዘዴ የቅኝ ገዢዎች ለራሳቸው ጥቅም ማስጠበቂያ ያሰመሩትን የድንበር መስመር በመቀበልና የቅኝ ገዢ ጠበብትን እንደ ምስክር በመጠቀም ነው። ይህም ተግባሩ፣ቀድሞውንም በቋፍ የነበረውን የወያኔ-ኢህአዲግን መንግሥት የፖለቲካ ቅቡልነት የሚያሳጣው መሆኑን ለማስታወስ እንፈልጋለን፡፡ አልፎ-ተርፎም በዚህ ተግባሩም ዛሬም የቅጥረኛ ሥራ እያከናወነ እንደሆነ ህዝቡ እንዲያውቀው እንፈልጋለን፡፡
ይህ የወያኔ-ኢህአዲግ ገዢ ቡድን ተግባር የሃገራችን ኢትዮጵያን ዓለም-አቀፍአዊ ክብር የሚጎዳ ስለሆነ ከተግባሩ እንዲታቀብ እናሳስባለን፡፡ በተጨማሪም፣ ለጉዳዩ ባለቤት ለሆነው ለኢትዮጵያ ህዝብ፣ ዝርዝር መረጃና ያለውን ተጨባጭ ሁኔታ የማሳወቅ ግዴታ እንዳለበትም ልንገልጽ እንወዳለን፡፡ ይህን ሳያደርግ ቢቀር ግን፣ ፓርቲያችን የተጣለበትን የአባቶቻችንን ክብርና የሀገራችንን ሉዓላዊነት የማስጠበቅ ታሪካዊ ኃላፊነት መቼም ቢሆን ያለምንም ማወላወል የምንወጣ መሆናችንን ለጉዳዩ ባለቤት ለኢትዮጵያ ኅዝብ በድጋሚ እናረጋግጣለን፡፡
(ይህንን አጭር ፅሑፍ ጋዜጠኛ ዘሪሁን ሙሉጌታ በሰንደቅ ጋዜጣ ላይ መለዮ አልባው ምሁር ብሎ ለሰየማት ፅኁፉ መረጃ ትሆን ዘንድ ለሰንደቅ ጋዜጣ ልኬው የነበረ ቢሆንም ባልታወቀ ምክንያት ጋዜጣው ላይ አልታተመም፡፡)
አበው ሲተርቱ “ማን ያውራ የነበረ፤ ማን ያርዳ የቀበረ” ይላሉ፡፡ እኔም ዛሬ ይህንን አባባል በመጠቀም በባለፈው እሮብ ታህሳስ 09 ቀን 2006 ዓ.ም በሰንደቅ ጋዜጣ 9ኛ አመት ቁጥር 432 እትም ላይ ያነበብኩት ፅሑፍ በእለቱ በቦታው ፕሮግራሙን ሲያስተባብሩ ከነበሩ ወጣቶች መካከል ስለነበርኩ ጋዜጣው መረጃው በአግባቡ አለመጠቀሙን ተገንዝቤያለው፡፡
በቅድሚያ በዚህ አጋጣሚ ፀሐፊውን ወይም የጽሑፉን ባለቤት ለማድነቅ እና ለማመስገን እወዳለሁ፡፡ ይህንንም የምልበት ዋነኛው ምክኒያት ጸሐፊው በተለያዩ ጊዜያት የሚፅፋቸው እና ለአንባቢያን የሚያቀርባቸውን አስተማሪ እና መረጃ ሰጪ ጽሁፎች ሙያዊ ብቃቱ የሚያሳዩ ለመሆኑ ምስክር ስለሆኑ ከዚህ በተጨማሪም እውነትን ለህዝብ ለማድረስ ጥረት የሚያደርግ ጋዜጠኛ ማግኘት ከባድ በሆነበት በዚህ ወቅት እንደዚህ አይነቱን ሙያዊ ብቃት ያለው ጋዜጠኛ ሲገኝ ማመስገንም ሆነ ማበረታታትም ተገቢ ነው፡፡ ዛሬ የሃገራችን ችግር የሆኑት ጋዜጠኞች ሳይሆኑ የጋዜጠኝነት ለምድ የለበሱ እና ጃንጥላ የተጠለሉ ፕሮፖጋንዲስቶች ናቸው ብዬ በግሌ ስለማምን ይህንን ወጣት ስራውን በአግባቡ ለመስራት የሚያደርገውን ጥረት በድጋሜ ለማድነቅ እወዳለሁ፡፡
ይህንን ካልኩ ዘንዳ ከሰው ስህተት ከብረት ደግሞ ዝገት ስለማይታጣ ከዚህ ከማከብረው እና ከማደንቀው ጋዜጠኛ በግሌ ስህተት ነው ብዬ የማምነው ነገር ስላገኘው ለጋዜጣውም ሆነ ለጋዜጠኛው ካለኝ መውደድ እና ክብር የተነሳ በአደባባይ እውነታውን ለማስረዳት እሞክራለሁ፡፡
እንደሚታወቀው ሰማያዊ ፓርቲ የአጤ ምኒልክን 100ኛ የሙት አመት ምክኒያት በማድረግ ከታህሳስ 03 እስከ 06 ቀን 2006 ዓ.ም በፓርቲው ጽ/ቤት ደማቅ ፕሮግራም ማዘጋጀቱ ይታወሳል፡፡ ይህንንም ለቀናት የቆየ ደማቅ እና ልዩ ፕሮግራም ለማሳረጊያ ይሆን ዘንድ እሁድ ታህሳስ 06 ቀን 2006 ዓ.ም የፓናል ውይይት አዘጋጅቷል፡፡ በዚህም የፓናል ውይይት የተለያዩ የህብረተሰብ ክፍሎች እንዲገኙ በኤሌክትሮኒ ሚዲያ ጥሪ የተላለፈላቸው ሲሆን የጽሑፍ አቅራቢዎች እና የክብር እንግዶች በጸሁፍ ጥሪ ተላልፎላቸዋል፡፡ ከነዚህም የክብር እንግዶች መካከል ጋዜጠኞች መረጃን ለህዝቡ የሚያደርሱ የህዝብ ጆሮ እንደመሆናቸው ፓርቲው የአክብሮት ጥሪውን አስተላልፎላቸዋል፡፡
ሁሉም እንግዶች ቦታቸውን እንደያዙ የእለቱ ጽሑፍ አቅራቢዎች ማለትም ዶ/ር ዳንኤል አጥናፉ፣ አቶ ታዲዎስ ታንቱ እና ዶ/ር ዳኛቸው አሰፋ የተዘጋጀላቸውን ቦታ ከያዙ በኋላ ፕሮግራሙ እንደታሰበው የታዳሚውን ቀልብ እንደያዘ ቀጠለ፡፡
በአቀራረብ ቅድመ ሁኔታው መሰረት ዶ/ር ዳንኤል አጥናፉ ስለ አጤ ምኒልክ ህይወት እና አስተዳደር አቅርበው እንደጨረሱ አቶ ታዲዎስ ታንቱ ስለ አድዋ ድል የታዳሚውን ቀልብ የሳበ ጽሑፋቸውን አቅርበው በማጠቃለል ላይ ባሉበት ወቅት የመጨረሻው ተናጋሪ የሆኑት ዶ/ር ዳኛቸው እኔ ወደቆምኩበት አቅጣጫ በመምጣት እንድ መልዕክት በጆሮዬ ሹክ አሉኝ፡፡ ያስተላለፉልኝ መልዕክት አጭርና “የሰንደቅ ጋዜጠኛ ድምጼን እንዲቀርጽ ስለማልፈልግ መቅረጫውን ያንሳልኝ” የሚል ነበር፡፡
ይህንንም ተናግረው ወደ መቀመጫቸው ተመለሱ፡፡ እኔም ወዲያውኑ የፓርቲውን ህዝብ ግንኙነት እና የወጣቶች ጉዳይ ሃላፊዎችን ከዝግጅቱ ውስጥ ጠርቼ የዶ/ሩን ጥያቄ ነገርኳቸው፡፡ ከዚያም ጋዜጠኛውን ስለጉዳዩ ለማዋየት በምንነጋገርበት ወቅት የፓርቲው ህዝብ ግንኙነት ከጋዜጠኛው ጋር ቀረቤታ እና የግል ጓደኝነት ስለነበራቸው በቀላሉ መልዕክቱን ሊነግረው እና ሊያማክረው እንደሚችል ገልጦ ወደ መቀመጫው አመራ፡፡
የህዝብ ግንኙነቱ ከተቀመጠበት መቀመጫ አጠገብ ተቀምጦ ወደ ነበረው ጋዜጠኛ ዘሪሁን ሙልጌታ ጠጋ ብሎ ጉዳዩን አስረዳው፡፡ ጋዜጠኛውም በዝምታ ተዋጠ፡፡ በዚህ ወቅት አቶ ታዲዎስ ጽሑፋቸውን አጠናቀው የድምፅ ማጉያውን ለዶ/ር ዳኛቸው አቀብለው ስለነበር የሌላ ጋዜጣ ሪፖርተር መቅረጸ ድምፁን ለማስቀመጥ ሲሄድ ማይኩን ጨብጠው የነበሩት ዶ/ር ዳኛቸው “የሰንደቅ ነው? የሰንደቅ ጋዜጣ ከሆነ አንሱልኝ” በማለት ተናገሩ፡፡ ይህ ሲሆን ቁጭ ብሎ በአንክሮ ሲከታተል የነበረው ጋዜጠኛ ዘሪሁን መቅረፀ ድምፁ እንዲያቀብሉት ጠይቆ እርሱ እንዳለው በፊት ለፊት ለማውጣት ሲሞክር የፓርቲው ም/ሊ/መንበር አቶ ስለሺ እና የህዝብ ግንኙነት ሃላፊ ወጣት ብርሃኑ ይዘውት ለማነጋገር ቢሞክሩም ወጣቱ ጋዜጠኛ “ባካችሁ ደበረኝ… ደግሞ በነገር ሊሸነቁጠኝ ይችላል” በማለት እንቢታውን ገልጦ ዝግጅቱን አቋርጦ ወጣ፡፡
እውነታው ይህ ሆኖ ሳለ ግን ጋዜጠኛው ባለመደበት፣ ከእርሱ በማይጠበቅ እና የጋዜጠኝነት ስነ ምግባር ከሚፈቅደው ውጪ መረጃውን በአግባቡ ሳይጠቀም ፓርቲውን ለመውቀስ መሞከሩ በግሌ ተገቢ ነው ብዬ አላምንም፡፡ ይህንንም ለማስረዳት ጸሐፊው ከተጠቀመባቸውን አረፍተ ነገሮች የተወሰኑትን በመውሰድ በአክብሮት ለመተቸት እሞክራለሁ፡፡
ጸሃፊው በጽሑፉ አንቀጽ አምስት ላይ “…ፓርቲው እንዲዘግብለት የጋበዘውን ሚዲያ አቅራቢው ‹‹አስወጡልኝ›› ሲል ለመገዳደር አለመሞከሩ በእጅጉ ገርሞኛል…” የሚል አረፍተ ነገር ተጠቅሞ ፓርቲውን ይወቅሳል፡፡ እዚህ ጋር ማንሳት እና መገንዘብ ያለብን ዶ/ሩ ፈጽሞ አስወጡልኝ አላሉም፡፡ ቢሉም በግሌ ተቀባይነት የለውም፡፡
በአስወጡልኝ እና ድምፄን አትቅረፁ መካከል ያለው ልዩነት ምን እንደሆነ መንገር ያለብኝ አይመስለኝም፡፡ እንደ እኔም ሆነ እንደ ፓርቲ ባልደረቦቼ እምነት ከአንድ ሚዲያ ጋር ግለሰብን ፈጽሞ ለውድድር እንደማናቀርብ አምናለሁ፡፡ ሚዲያ ማለት ህዝብ ማለት ሲሆን ዶ/ር ዳኛቸው ደግሞ የህዝቡ አንድ አካል የሆኑ ግለሰብ ናቸው፡፡ ዶ/ር ዳኛቸው በወቅቱ የመወያያ ጽሑፍ እንዲያቀርቡ ያደረግነው ከጀርባቸው በተሰለፈው ህዝብ ቁጥር ወይም ደጋፊ ሳይሆን ባላቸው እውቀት መሰረት ነው፡፡
ጸሐፊው ሲቀጥልም በአንቀጽ 12 ላይ “…‹‹ቀዳሚ ሚና ለወጣቱ›› የሚለው ሰማያዊ ፓርቲም የቂም በቀለኞች መነሃሪያ መሆኑ አደናጋሪ ጭምር ነው፡፡…” በማለት ግንዛቤውን ያስቀምጣል፡፡ እዚህ ላይ ምንም አይነት ተጨባጭ መረጃ ሳይኖረው ይህንን ለማለት መድፈሩ እርሱ ከተደናገረው በላይ እኔን አደናግሮኛል፡፡ ጋዜጠኛው ከአንድ ግለሰብ ጋር ባለው ቅሬታ እና ችግር ወደ ተሳሳተ ጅምላ ፍረጃ እና ማጠቃለያ (Hasty generalization) መግባቱ ከሌሎችም ጋር እያቀያየመው ጠላት ከማብዛት የዘለለ ምንም እርባና የለውም፡፡
በዚሁ ጽሑፍ ውስጥም “…‹‹ምሁሩን›› ማረጋጋት ሲገባ ‹‹መቅረፀ ድምጽህን አንሳ›› ነበር የተባለው፡፡ …” የሚል አረፍተ ነገር ይገኛል፡፡ ይህ ሃሳብ ፈጽሞ ጋዜጠኛው በቦታው ላይ መኖሩን ሁሉ አይኔን እንድጠራጠር አድርጎኛል፡፡ ይህንንም ያልኩበት ዋነኛ ምክኒያት ሃሳቡ ፈጽሞ በወቅቱ የነበረውን ነባራዊ ሁኔታ ከግምት ያላስገባ፣ እውነታውን ያላገናዘበ እና ከእውነት የራቀ ነው፡፡ በወቅቱ ቦታው ላይ ስለነበርኩ “መቅረፀ-ድምፅህን አንሳ” የሚል ቃል ከማንኛውም የፓርቲ አመራርም ሆነ አባል ያልተሰነዘረ ለመሆኑ እማኝ መሆኔን ላረጋግጥ እወዳለሁ፡፡
ውድ አንባቢያን በጽሑፉ መደምደሚያ አከባቢ እጅግ በጣም ያዘንኩበት ብቻ ሳይሆን ያፈርኩበት “…ሰማያዊ ፓርቲ ውለታ ቢስ ነው” የሚል አረፍተ ነገር ታገኛላችሁ፡፡ እውነት ጋዜጣው ስለፓርቲዎች ወይም ስለ ፖለቲካ ሲጽፍ ውለታ እየዋለ ነው ብሎ ያምናል? እኔ በግሌ ጋዜጣውን እስከማውቀው ድረስ ስራውን እየሰራ ነው፡፡ ስራ መስራት እና ውለታ ፈጽሞ የተለያዩ ናቸው፡፡ እንኳን በሽያጭ ለህዝብ የሚደርስ ጋዜጣ ይቅርና ያለምንም ክፍያ በየሳምንቱ በተጋባዥነት በፓርቲያችን ጽ/ቤት እየተገኙ ወጣቶቻችንን የሚያስተምሩልን ምሁራን ሳይቀር ውለታ ዋልንላቸው ሊሉን አይገባም፡፡ ምክኒያቱም በፓርቲያችን እምነት እነዚህ ምሁራን የዜግነት ግዴታቸውን እየተወጡ ነው፡፡
ለሰማያዊ ፓርቲ ስትሉ ከሚታተምበት ወረቀት እና ቀለም ዋጋ በላይ የማያወጣ እና ህዝብ ጋር መድረስ የማይችል መረጃ ለህዝብ አድርሳችሁ ከሆነ ውለታ ሳይሆን ወንጀል ነው የሰራችሁት፡፡ ጋዜጠኛ ማለት ምን ማለት እንደሆነ ለእናንተ መንገር ለቀባሪ አረዱት ነው፡፡ በዚህች ሃገር ጋዜጠኝነት የተዛባ ትርጓሜ ስላለው እንደ ሰርግ በጥሪ ካርድ አክብሮ ካልተጠራ ስለማይመጡ እንጂ የባል እና ሚስት ጸብን እንኳን ሳይቀር መረጃን አነፍንፎ የሚያድን ጋዜጠኛ ባለበት ሃገር ለጋዜጠኛ የጥሪ ወረቀት አስፈላጊ አይደለም፡፡ የቤት ስራውን የሰራ እና የዜግነት ግዴታውን የተወጣ ሁላ ወለታን በቁና ሰፍሮ እንዳስረከበ የሚጠይቅ ከሆነ ፈፅሞ ስህተት ነው፡፡
በመጨረሻም የማይመቱት ልጅ ሲቆጡት ያለቅሳል እንደሚባለው ካልሆነ በስተቀር የሚዲያ አፈና ተከሂዷል የሚያስብል ምንም አይነት ነገር የለም፡፡ ያለ መቅረፀ-ድምፅ ጋዜጠኝነት የለም የሚል አንድምታ ያለው ይመስላል፡፡ ይህ ከሆነ ደግሞ ቀድሞ መቅረጸ-ድምፅ በሌለበት ጊዜ ጋዜጠኝነት የለም ማለት ነው፡፡ የጋዜጠኝነት መብት ሲጣስ እንዴት እንደሆነ አታውቅም እንዳልል በጋዜጠኞች ላይ የሚደርሰውን ስቃይ እያየህ ነው ያደከው፡፡ እንዳይፅፍ እጁ የተሰበረበት ጀግና ጋዜጠኛ ያለን ህዝቦች ነን፡፡ ጀግናው እስክንድር ግን እጄ ተሰበረ ብሎ መረጃን ለህዝብ ከማድረስ ተግባሩ አልተቆጠበም፡፡ ፅሑፌን ከማብቃቴ በፊት አንድ ጥያቄ ለጋዜጠኛው ማቅረብ እወዳለሁ፡፡ እውነት ለሃገሬ ዜጎች የሚጠቅማቸው መረጃ የቱ ነው፡፡ የታላቁ ጀግና አጤ ምኒሊክ 100ኛ የሙት አመት ወይስ ያንተ የመቅረፀ-ድምፅ ‹‹አንሳ›› ተባልኩ መረጃ? ሰፊው የኢትዮጵያ ህዝብ ይፍረድ ብያለሁ…ሚዲያ ማለት ህዝብ ነው፡፡ ህዝብ ማለት ደግሞ የግለሰቦች ጥርቅም ነው፡፡ ህዝብን ሳያከብር ግለሰብን የሚያከብር ሊኖር አይችልም ካለም ፈጽሞ ስህተት ነው፡፡ በመጨረሻም የሃሳብ ልዩነት ለማስተናገድ የምታደርጉትን ጥረት ሳላመሰግን አላልፍም፡፡
እ.ኤ.አ ዴሴምበር 15/2013 ከዋሽንግተን ዲሲ ወጣ ብላ በምትገኘው አርሊንግተን ከተማ የስብሰባ አዳራሽ በተዘጋጀው የሰማያዊ ፓርቲ የመጀመሪያ ስብሰባ ላይ ተገኝቼ ንግግር እስካደረግሁባት ዕለት ድረስ በበርካታ ጥያቄዎች እወጠር ነበር፡፡ አንደኛው ተደጋግሞ የሚጠየቀው ጥያቄ ለበርካታ ዓመታት ገለልተኛ ሆኘ እና ከማንኛውም የፖለቲካ ፓርቲ ወይም ቡድን ጋር ሳልወግን ከቆየሁ በኋላ በአሁኑ ጊዜ ለሰማያዊ ፓርቲ ለምን ያልተቋረጠ ድጋፍ በመስጠት ላይ እንደምገኝ በሚቀርብ ጥያቄ ላይ የሚያጠነጥን ነው፡፡
በኢትዮቱብ ድረገጽ/ethiotube.com በሰጠሁት ቃለ ምልልስ በግልጽ እንዳስቀመጥኩት ለሰማያዊ ፓርቲ ቀጣይነት ያለው ድጋፍ የምሰጥበት ዋና ምክንያት የኢትዮጵያ ትኩስ ወጣት ኃይል የሀገሩን መጻኢ ዕድል የመወሰን እና በሰላማዊ የትግል ሂደት በመሳተፍ ለውጥ ለማምጣት ዝግጁ ነው የሚል ሙሉ እምነት ያለኝ በመሆኑ ነው፡፡ በአሁኑ ጊዜ ከኢትዮጵያ ህዝብ ውስጥ ከ35 ዓመት የዕድሜ ክልል በታች የሚገኘው የህብረተሰብ ክፍል 70 በመቶ ይሸፍናል፡፡ እንዲሁም በአሁኑ ጊዜ በኢትዮጵያ ውስጥ በአብዛኛው የሰብአዊ መብት ድፍጠጣ ሰለባ ሆኖ የሚገኘው ወጣቱ የህብረተሰብ ክፍል ነው፡፡ አብዛኛው የወጣት ህብረተሰብ ክፍል የኢትዮጵያ የማጎሪያ እስር ቤቶች የፖለቲካ ጭቆና እና ማስፈራራት፣ ከህግ አግባብ ውጭ በዘፈቀደ በቁጥጥር ስር የመዋል እና እስራት፣ የስቃይ፣ የመብት እረገጣ እና ከህግ አግባብ ውጭ የእስር ቤት አያያዝ ሰለባ ዒላማ ሆኖ ይገኛል፡፡ አብዛኞቹ የኢትዮጵያ ወጣቶች ስር በሰደደ የስራ አጥነት ወጥመድ ተጠፍረው እና ጥራት ያለው የትምህርት ዕድል እና የኢኮኖሚ ተጠቃሚነት መብታቸውን ተነፍገው በሀገራቸው ላይ የበይ ተመልካች ሆነው ይገኛሉ፡፡ እዚህ ላይ የእኔን “አስረጅ” ምሰክርነት ለማስመዝገብ እንዲሁም ለሰማያዊ ፓርቲ ‘ምስክርነት’ ለመስጠት ያህል በማያወላውል መልኩ የኢትዮጵያ ወጣቶች የቆሸሸውን የጎሳ ፖለቲካ፣ አስፈሪውን የኃይማኖት ጥላቻ እና በውሸት ድር እና ማግ የተደወረውን የቅጥፈት ተምኔታዊ ፖለቲካ በጣጥሰው በመጣል “ፍቅር የነገሰበት የኢትዮጵያ ማህበረሰብ” የሚባል አንጸባራቂ ከተማ ከተራራው አናት ላይ እንደሚገነቡ ያለኝን የማይታጠፍ እምነት ለመግለጽ እወዳለሁ፡፡ ይህ የተቀደሰ ተግባር የዛሬው ወጣት ትውልድ ቋሚ ታሪካዊ ዕጣ ፈንታ ነው የሚል ጽኑ እምነት አለኝ፡፡
የእኔ “አስረጅ” ሆኖ መቅረብ የእራሴን ሀሳብ እና አስተያየት ከመግለጽ ባለፈ በምንም ዓይነት መልኩ የሰማያዊ ፓርቲን፣ የአመራሩን ወይም የአባላቱን ያለፈውን፣ የአሁኑን እና የወደፊቱን ድርጅታዊ እና ድርጅታዊ ያልሆነ አቋም አይወክልም፡፡ በሰማያዊ ፓርቲ ላይ ምንም ዓይነት ሚና የለኝም፡፡ ያለኝ ብቸኛ ሚና ቢኖር “የሰማያዊ ፓርቲ ቁጥር 1 አድናቂ” መሆኔን በኩራት መግለጼ ብቻ ነው፡፡ እዚህ ላይ የእኔ ለሰማያዊ ፓርቲ ‘በአስረጅነት’ በጽናት መቆም ቅንድቦችን ከፍ ሊያደርግ ይችላል፡፡ የሰማያዊ ፓርቲ ጠንካራ ደጋፊ በመሆኔ ከአንዳንድ ወገኖች ህብረተሰቡን በእድሜ እየለያየ የሚል ትችት ሲሰነዘር ሰምቻለሁ፡፡ እኔ በእድሜ በመከፋፈል መረጃ የመስጠት ጨዋታ ተጫወትኩ እንጅ በስልጣን ላይ ያለው ገዥው አካል እንደሚያደርገው ሁሉ በዘር ወገኔን በመከፋፈል የቁማር ጨዋታ አልተጫወትኩም፡፡ በዚህ ጉዳይ ላይ ወጣቱ ኃይል ብይን እንዲሰጥበት በአክብሮት እጠይቃለሁ፡፡ ጆርጅ ኦርዌል እንዳሉት ‘ዓለም አቀፋዊ ማጭበርበር ተንሰራፍቶ በሚገኝበት በዚህ ዘመን ስለእውነት መናገር አብዮታዊ ድርጊት ነው‘፡፡ በአሁኑ ጊዜ የፖለቲካ አጭበርባሪነት፣ የሞራል ዝቅጠት እና አታላይነት ተንሰራፍቶ በሚገኝበት ሁኔታ እኔ ስለሰማያዊ ፓርቲ እየሰጠሁት ያለው ‘አስረጅነት’ እንደ ‘አብዮታዊ ድርጊት’ ይቆጠራል የሚል ዘርፈ ብዙ አመለካከት አለኝ፡፡
በመጀመሪያ ደረጃ ሰማያዊ ፓርቲን የምደግፍበት ምክንያት ከወጣቶች፣ በወጣቶች፣ ለወጣቶች፣ የተቋቋመ የፖለቲካ ፓርቲ ስለሆነ ነው፡፡ ሰማያዊ ፓርቲ የአብዛኛውን የኢትዮጵያን ህብረተሰብ ፍላጎት እና ጥቅም ሊወክል የሚችል ፓርቲ ስለሆነ ነው፡፡ በአሁኑ ጊዜ ከኢትዮጵያ ህዝብ ከ35 ዓመት የዕድሜ ክልል በታች ያለው የህብረተሰብ ክፍል 70 በመቶውን ይሸፍናል የሚለውን ሀቅ ላሰምርበት እፈልጋለሁ፡፡ (የሚቀርበውን መረጃ ታሳቢ በማድረግ በአሁኑ ጊዜ በኢትዮጵያ አማካይ የህይወት እድሜ ከ49 – 59 ዓመት ነው፡፡)
የኢትዮጵያ የአቦሸማኔው ትውልድ (ወጣቱ ትውልድ) ብዙሀኑን የኢትዮጵያ ህዝብ ለመወከል የሚያስችል የራሱን የፖለቲካ ፓርቲ ማቋቋም ይፈልጋል፡፡ የአቦሸማኔው ትውልድ ለራሱ/ሷ መናገር፣ ለራሱ/ሷ መቆም፣ ለሴቶች፣ ለወንዶች መቆምን ይፈልጋሉ፡፡ የእራሳቸውን እና የአገራቸውን ዕጣ ፈንታ ሊወስኑ የሚችሉት እራሳቸው ወጣቶቹ ብቻ ናቸው፡፡
የጉማሬዎቹ ትውልድ (የእኔ ትውልድ) የፖለቲካ ፓርቲዎች በጉማሬዎቹ፣ ለጉማሬዎቹ የተቀመሩ እና በእነርሱ የአስተሳሰብ ንፍቀ ክበብ ውስጥ የታጠሩ ፍልስፍናዎች ስለሆኑ ከእረፍትየለሾቹ የኢትዮጵያ አቦሸማኔዎች (የወጣቱ ትውልድ) ህልሞች፣ ውስጣዊ ፍላጎቶች፣ ዓላማዎች እና የጋሉ ስሜቶች የስምምነት እምነቶች ንፍቀ ክበብ ውጭ ናቸው፡፡ እኛ የኢትዮጵያ የጉማሬዎች ትውልድ (የእኔ ትውልድ) የአቦሸማኔዎችን ትውልድ (የወጣቱን ትውልድ) ፍልስፍናአና አስተያየት አንረዳውም፡፡ ይህም በመሆኑ ብዙዎቻችን በጎሳ እና በክልል (“ባንቱስታን” ወይም “ክልላዊ”) የፖለቲካ ጭቃ፣ በሚያጣብቅ የጎሰኝነት ዝቃጭ ቆሻሻ፣ እና በታሪካዊ ምክንያተቢስ ጥላቻ ውስጥ ለበርካታ ዓመታት ተዘፍቀን ስንዋኝ የቆዬን ስለሆነ ለስኬታማነት የማንበቃ የተሽመደመድን የህበረተሰብ ክፍል ነን፡፡ በሌላ በኩል ደግሞ የኢትዮጵያ የአቦሸማኔ ትውልዶች (የወጣቶች ትውልድ) የጥንቱ ወይም የኋላቀር ፋሽን የጎሳ ማንነት ፖለቲካ እስረኛ መሆን አይፈልጉም፣ እንዲሁም ከጥንት ጊዜ ጀምሮ ከእራሳቸው ጋር በጥብቅ ተቆራኝቶ በታሰረ የታሪክ ክስተት መንገድ ላይ ለመራመድ አይፈልጉም፡፡ እንዲሁም ነጻነታቸውን በማወጅ እና የእራሳቸውን ዕጣ ፈንታ ለመምረጥ በመወሰን የእራሳቸው የሆነቸውን ኢትዮጵያ መፍጠር ይፈልጋሉ፡፡
“የኢትዮጵያ የጉማሬ ቡድን” ታማኝ አባል እንዳለመሆኔ መጠን የኢትዮጵያ የአቦሸማኔ ትውልድ ከኢትዮጵያ የጉማሬ ትውልድ በጣም ልዩነት አለው የሚለውን እውነታ ለመቀበል እቸገራለሁ፡፡ ለእኔ እና ለእኔው የጉማሬ ትውልድ የዱላ ቅብብሎሹን ለአቦሸማኔው ትውልድ በማቀበል ከጎን ሆነን የአቦሸማኔውን ትውልድ በትህትና የምናግዝበት የመጨረሻው ጊዜ እየደረሰ መሆኑን ለመቀበል እቸገራለሁ፡፡ ለዚህም ነው እራሴን ከጉማሬ ትውልድ ወደ “አቦ -ጉማሬ” ትውልድ ያሸጋገርኩት፡፡ ይህንን ሽግግር “የአቦ – ጉማሬ ትውልድ መነሳሳት” በሚለው ትችቴ ላይ መዝግቤ ማስቀመጤ የሚታወስ ነው፡፡
በሁለተኛ ደረጃ የወደፊቱ የኢትዮጵያ ወጣት ዕጣ ፈንታ በጥልቅ ያሳስበኛል፡፡ ከጥቂት ዓመታት በፊት ለማስታወስ እንደሞከርኩት ሁሉ “ደስታ የራቀው እና በመጥፎ ሁኔታ ላይ የሚገኘው የኢትዮጵያ ወጣት በጊዜ ቀመር ተሞልቶ ለመፈንዳት በመጠባበቅ ላይ የሚገኝ የሰው ቦምብ የመሁኑን ሀቅ ያመለክታል፡፡ የወጣቱ ተስፋ መቁረጥ፣ ከጊዜ ወደ ጊዜ ደስታ እየራቀው መሄድ፣ በቅዠት ህይወት ውስጥ መኖር እና ለብዙ ጊዜ በሚቆይ የኢኮኖሚ ቀውስ በመደቆስ ጥንካሬን ማጣት፣ የኢኮኖሚ ዕድሎችን እና ተጠቃሚነትን ያለማግኘት እና የፖለቲካ ጭቆና በገፍ ተንሰራፍቶ መገኘት ሊፋቅ የማይችል አስተማማኝ መረጃ ነው፡፡ ወጣቱ ለነጻነት ያለው ጥልቅ ፍላጎት እና የለውጥ ፈላጊነት ስሜት በእራሱ ማረጋገጫ ነው፡፡ እዚህ ላይ ሊነሳ የሚችለው ብቸኛ ጥያቄ የሀገሪቱ ወጣቶች ለውጥን ሊያመጡ የሚችሉት እየጨመረ በመጣው ወይም በሌላ በሰላማዊ የለውጥ አማራጮች…የሚለው ነው፡፡” ሰማያዊ ፓርቲ ተስፋ ያጣውን የወጣት ኃይል ወደ ሰላማዊ ሽግግር በማምጣት በኢትዮጵያ ውስጥ ወሳኝ ሚና ይጫወታል የሚል እምነት አለኝ፡፡
ሦስተኛ በወጣት ኃይል አድራጊ እና ፈጣሪነት ላይ በሙሉ ልቤ እተማመናለሁ፡፡ የወጣት ሀሳብ እና ጥልቅ የለውጥ ፈላጊነት ስሜት ልብን፣ አዕምሮን እና ሀገርን የመለወጥ ኃይል አለው፡፡ የወጣት ኃይል በዓለም ላይ ከሚገኙ ጠብመንጃዎች፣ ታንኮች እና የጦር አውሮፕላኖች በላይ የበለጠ ኃይል አለው፡፡ የአሜሪካ የሲቪል መብቶች እንቅስቃሴ የተካሄደው በወጣቶች ኃይል በተከፈለ የጉልበት መስዕዋትነት አማካይነት ነው፡፡ አብዛኞቹ በአመራር ቦታ ላይ የነበሩት እና የመብት ተሟጋቾች ወጣቶቹ የህብረተሰብ ክፍሎች ነበሩ፡፡ ዶ/ር ማርቲን ሉተር ኪንግ በቢርሚንግሀም አላባማ የተካሄደውን የሲቪል መብቶች ሰላማዊ እንቅስቃሴ ሲመሩ የ26 ዓመት ወጣት ነበሩ፡፡ በዚያን ጊዜ ጆን ሌዊስ የ23 ዓመት ወጣት የነበሩ ሲሆን 24 ጊዚያት ታስረዋል፣ እንዲሁም ድርጊቱን ሊያስታውሱት በማይችሉት መልኩ በብዙ አጋጣሚዎች ሰውነታቸው ድቅቅ እስከሚል ድረስ ተደብድበዋል፡፡ እ.ኤ.አ በሜይ 6/1963 በበርሚንግሃም ከ2000 በላይ የሚሆኑ አፍሪካ አሜሪካውያን የሁለተኛ፣ የመለስተኛ ሁለተኛ እና የአንደኛ ደረጃ ትምህርት ተማሪዎች የዘር መድልኦን በመቃወም ሰልፍ በመውጣታቸው ብቻ ለአሰቃቂው እስር ተዳርገዋል፡፡
ወጣት አሜሪካውያን በቬትናም ላይ በእብሪት በመነሳሳት የተካሄደውን ጦርነት እንዲቆም አድርገዋል፡፡ በካሊፎርኒያ የዩኒቨርስቲ የተጀመረው የመናገር ነጻነት እንቅስቃሴ በአሜሪካ የመናገር ነጻነትን እና የዩኒቨርስቲ አካዳሚ ነጻነትን አጎናጽፏል፡፡ ያለወጣቱ ድምጽ መስጠት ባራክ አቦማ ለፕሬዚዳንትነት መመረጥ አይችሉም ነበር፡፡ ኮሚኒስታዊ ገዥዎችን እና በቅርቡም በሰሜን አፍሪካ እና በመካከለኛው ምስራቅ አገሮች ለመለወጥ አስቸጋሪ ናቸው ተብለው ይታሰቡ የነበሩትን ርህራሄየለሽ አምባገነኖች በሰላማዊ ትግል አንኮታኩቶ በመጣሉ እረገድ ወጣቱ ኃይል ወሳኝ የሆነ ሚና ተጫውቷል፡፡
በአሁኑ ጊዜ በኢትዮጵያ በስልጣን ወንበር ላይ ተፈናጥጠው የሚገኙት ገዥዎች የንጉሳዊውን አገዛዝ እና አምባገነናዊውን የወታደራዊ መንግስት በትጥቅ ትግል ለማንበርከክ ሲፋለሙ የነበሩ ወጣት “አብዮተኞች” ነበሩ፡፡ በእርጅና የእድሜ ጊዚያቸው ግን ለአንዴ እና ለመጨረሻ ጊዜ ከኢትዮጵያ ምድር ለማስወገድ ሲፋለሙት የነበረውን ጭራቅ ሆነው ተቀምጠዋል፡፡ ከዚህ አንጻር በኢትዮጵያ ዴሞክራሲያዊ ህብረተሰብ ለመመስረት ለበርካታ ዘመናት መስዕዋትነትን በመክፈል የእራሳቸውን ድርሻ በመወጣት ላይ ባሉት የኢትዮጵያ ወጣቶች ኃይል ላይ ሙሉ እምነት አለኝ፡፡ እ.ኤ.አ በ2005 አሁን በስልጣን ላይ ያለው የኢትዮጵያ ገዥ አካል ታጣቂዎች እንደ አበደ ውሻ በአዲስ አበባ መንገዶች ላይ በመክለፍለፍ በመቶዎች የሚቆጠሩ ወጣቶችን በጥይት ጨፍጭፈዋል ገድለዋል፣ በአስር ሺዎች የሚቆጠሩትን ደግሞ ለእስራት ዳርገዋል፡፡ (በዚያን ጊዜ በሰው ልጅ ህይወት ላይ በጣም አስደንጋጭ እና አስፈሪ የሰብአዊ መብት ድፍጠጣ ወንጀል በማየቴ በኢትዮጵያ የሰብአዊ መብት ተሟጋችነት አንደቀላቀል ተገድጃለሁ፡፡) በአሁኑ ጊዜም እንኳ የኢትዮጵያ ወጣቶች ለዴሞክራሲ፣ ለህግ ልዕልና፣ ለነጻነት እና ለሰብአዊ መብት ጥበቃ ሲባል የደም፣ የላብ እና የእንባ መስዕዋትነት በመክፈል ላይ ይገኛሉ፡፡ የኢትዮጵያ ምርጡ እና ብሩህ አዕምሮ ያለው ወጣት እየተቀጣ፣ ፍርደገምድል ፍርድ እየተበየነበት፣ እየታሰረ፣ እና ጸጥ እረጭ ብሎ እንዲገዛ እየተደረገ ነው፡፡ ከእነዚህ የወጣት ዝርዝር የመጀመሪያው እረድፍ ላይ የሚገኙት ብርቱካን ሚደቅሳ፣ እስክንድር ነጋ፣ አንዷለም አራጌ፣ ርዕዮት ዓለሙ፣ በቀለ ገርባ፣ አቡበካር አህመድ፣ ውብሸት ታዬ፣ ኦልባና ሌሊሳ፣ አህመዲን ጀቤል፣ አህመድ ሙስጣፋ፣ ተመስገን ደሳለኝ፣ በቅርቡ ከህይወት የተለየው የኔሰው ገብሬ እና ሌሎች ለቁጥር የሚያታክቱ ትንታግ የኢትዮጵያ ወጣቶች ናቸው፡፡
በመጨረሻ ሆኖም ግን አስተዋጽኦው ቀላል ካልሆነው ከሰማያዊ ፓርቲ ፕሮግራም ጋር ሙሉ በሙሉ እስማማለሁ፡፡ ሰማያዊ ፓርቲ በደንብ አስቦበት እና የሀገሪቱን ዘርፈ ብዙ ችግሮች ለመቅረፍ የሚያስችል ተግባራዊ ፕሮግራም ነድፎ የሚንቀሳቀስ ፓርቲ ነው፡፡ ከእኔ ልዩ አተያይ እና ስጋት አንጻር በፍትሀዊ አስተዳደር፣ በሰብአዊ መብቶች እና በህግ የበላይነት አተገባበር ላይ ትኩረት በማድረግ የፓርቲውን ፕሮግራም ስገመግመው በጠንካራ መሰረት ላይ የተዋቀረ ልዩ ፓርቲ ሆኖ አግኝቸዋለሁ፡፡ ፓርቲው ሙሉ በሙሉ ነጻ የሆነ እንዲሁም ከፖለቲካ ተጽዕኖ እና ጣልቃገብነት ፍጹም ነጻ የሆነ እና ብቃት ያለው የፍትህ ስርዓት በሀገሪቱ እንዲመሰረት ድጋፍ ያደርጋል፡፡ ዳኞች ሲያጠፉ መከሰስ ያለባቸው መሆኑ እንደተጠበቀ ሆኖ በሙያቸው በቋሚነት ጡረታ እስከሚወጡበት ጊዜ ድረስ ተቀጥረው እንዲሰሩ ያደርጋል፡፡ ፓርቲው ህገመንግስታዊ ፍርድ ቤት ከነሙሉ ስልጣኑ ጋር እንዲቋቋም ድጋፍ ያደርጋል፡፡ ኢትዮጵያ ፈርማ ባጸደቀቻቸው ዓለም አቀፍ ውሎች እና ስምምነቶች ለመገዛት እና ለተግባራዊነታቸውም ዕውን መሆን ፓርቲው ጠንክሮ እንደሚሰራ ቃል ገብቷል፡፡ የግለሰብ መብቶችን ጥበቃ የመናገር እና የእምነት ነጻነቶችን ጨምሮ ተግባራዊ እንደሚያደርግ ፓርቲው ቃል ገብቷል፡፡ መንግስት እና ኃይማኖት በግልጽ መለያየት እንዳለባቸው ፓርቲው በጽኑ ያምናል፡፡ ፓርቲው ማንኛውንም በብዙሀን መገናኛ ዘዴዎች ላይ የሚደረግን ቅድመ ምርመራ አጥብቆ ይቃወማል፣ እንዲሁም ከህግ አግባብ ውጭ የሲቪክ ማህበረሰብ ድርጅቶች እና ማህበራት እንዳይዘጉ ያደርጋል፡፡ የሀገሪቱ የጦር እና የደህንነት ኃይል ታማኝነቱ ለሀገሪቱ ህገመንግስት መሆን እንዳለበት እና በምንም ዓይነት መልኩ ለፖለቲካ ፓርቲ፣ ለጎሳ ቡድን፣ ለክልል ወይም ለሌላ አካል ታማኝ መሆን እንደሌለበት ፓርቲው በፕሮግራሙ ላይ አጽንኦ በመስጠት አስፍሮታል፡፡ የፓርቲው የኢኮኖሚ፣ የፖለቲካ፣ የማህበራዊ እና የባህል ጉዳዮችም እንደዚሁ በተመሳሳይ መልኩ ትኩረትን በጣም የሚስቡ ናቸው፡፡
እንደ እራሴ ሀሳብ ሰማያዊ ፓርቲ እንደማንኛውም ተወዳድሮ ስልጣን በመያዝ ወደ ስልጣን ቢሮ ከሚገባ የፖለቲካ ድርጅት የበለጠ ነው፡፡ ሰማያዊ ፓርቲ እንደፖለቲካ ድርጅት እራሱን ቢያዘጋጅ እና በተለመደው መልክ ምርጫ ቢያሸንፍ እና የፓርላማ ወንበር ቢይዝ ምንም አዲስ የማገኘው ነገር የለም፡፡ ከ80 በላይ “የተመዘገቡ ፓርቲዎች” ባሉባት ሀገር (በጣም አብዛኞቹ ለይስሙላ የተቋቋሙ የጎሳ የፖለቲካ ፓርቲዎች) እና ገዥው “ፓርቲ” በ99.6 በመቶ በሚያሸንፍበት ሁኔታ ከግማሽ ነጥብ በመቶ ያነሰ ድምጽ ለማግኘት እንደሰማያዊ ፓርቲ ሁሉ ሌላ ፓርቲ ተመዝግቦ ለዚህች በጣም በጣም ትንሽ ለሆነችው ድምጽ ለመወዳደር የመሞከሩን አስፈላጊነት ትርጉምየለሽ ያደርገዋል፡፡ ለዚህም ነው ሰማያዊ ፓርቲን በኢትዮጵያ ከወጣቶች፣ ለወጣቶች፣ በወጣቶች የተቋቋመ የወጣቶች ንቅናቄ ነው የሚል እምነት ያለኝ፡፡
“የሰማያዊ ፓርቲ ንቅናቄን” የኢትዮጵያ ወጣቶች ለእራሳቸው እና ለወደፊቱ ትውልድ የሚተላለፍ ህልማቸውን እና ሀሳቦቻቸውን የሚተገብር ድርጅታዊ ተቋም አድርጌ እወስወደዋለሁ፡፡ እንደ ንቅናቄ ሰማያዊ ፓርቲ በብዙ የአቅም ደረጃዎች ላይ በማገልገል ላይ ይገኛል፡፡ የኢትዮጵያን ወጣቶች ስለብዙው የሀገራቸው ታሪክ፣ ልማዶች እና ባህሎች እንዲያውቁ የሚያደርግ “የትምህርት” ተቋም ነው፡፡ የኢትዮጵያ ወጣቶች የማትከፋፈል የአንዲት ኢትዮጵያ፣ ኃያል ወራሪውን የአውሮፓ ኃይል አሸንፋ እና አሳፍራ የመለሰች የኩሩ አርበኞች ዘር የትውልድ ሀረግ መሆናቸውን ያስተምራል፡፡ እንደ አሁኑ ሳይሆን በአንድ ወቅት ኢትዮጵያ በዓለም እና በአፍሪካ ለሚኖሩ ጥቁር ህዝቦች የኩራት ፈርጥ ነበረች፡፡ የአሁኑ የሰማያዊ ፓርቲ ንቅናቄ የቀደመውን ኩራታችንን እንደገና መልሶ ለኢትዮጵያውያን ህዝቦች የማጎናጸፍ ዓላማን ሰንቆ ተነስቷል፡፡
“የሰማያዊ ፓርቲ ንቅናቄን” ዋና ዋና ዕሴቶች እጋራለሁ፡፡ ሰማያዊ ፓርቲ ገዥዎችን እና ኢፍትሀዊነትን በሰላማዊ የትግል ስልት መንገዶች የማስወገድ እምነት አለው፡፡ በዓለም ላይ በየትኛውም ቦታ ገዥዎችን እና ኢፍትሀዊነትን በሰላማዊ የትግል ስልቶች በመጠቀም ለማስወገድ እሰብካለሁ፡፡ ሰማያዊ ፓርቲ በኢትዮጵያ ወጣቶች የሽግግር ኃይል ላይ እምነት አለው፡፡ ባለፉት ሰባት ዓመታት በኢትዮጵያ “እና በአፍሪካ” ላይ ወጣቶች የጻፍኳቸውን የሰኞ ዕለታዊ ትችቶች በሙሉ መልክ በማስያዝ በጥራዝ ቢዘጋጁ የኢትዮጵያ ወጣቶችን የሽግግር ኃይል በተጨባጭ የሚያመላክት ማስረጃ ይሆናልሉ፡፡ የእኔ መፈክርአሁንም በፊትም ወደፊትም ፣ “የኢትዮጵያ ወጣቶች ተባበሩ፣ በፍጹም እጅ እንዳትሰጡ፣ ኃይል ለኢትዮጵያ ወጣቶች!” ነው፡፡
የሰማያዊ ፓርቲ ንቅናቄ አንድ ግብ ብቻ አለው፣ “ፍቅር የነገሰበትን የኢትዮጵያ ማህበረሰብ” መፍጠር፣ ልክ ዶ/ር ማርቲን ሉተር ኪንግ በረዥሙ የትግል ጉዟቸው በአሜሪካ የሰብአዊ እና የሲቪል መብቶችን በማለም “ፍቅር የነገሰበት ማህበረሰብን” ለመመስረት እንዳደረጉት ተጋድሎ ሁሉ፡፡ ዶ/ር ኪንግ እንዲህ ብለው አስተማሩ፣ “የሰላማዊ ትግል ማህበራዊ ለውጥ መጨረሻው ዕርቅ ነው፣ መጨረሻው ኃጢያትን ተናዝዞ ንስሀ መግባት ነው፣ መጨረሻው ፍቅር የነገሰበትን ማህበረሰብ መመስረት ነው፣ እንግዲህ ይህ ዓይነቱ አስተሳሰብ እና ፍቅር ነው በባላንጣነት የሚተያዩትን ወገኖች ወደ ጓደኝነት የሚያመጣው፡፡” “ፍቅር የነገሰበት የኢትዮጵያ ማህበረሰብ“ ከክልላዊነት (ባንቱስታን) አመድነት በአጭር ጊዜ ውስጥ እንደሚወጣ እምነቴ የጸና ነው፡፡
“ፍቅር የነገሰበት የኢትዮጵያ ማህበረሰብ” የሰማያዊ ፓርቲ ንቅናቄ መሰረቱ አንድነት፣ ሰላም እና ተስፋ ነው፡፡ “ፍቅር የነገሰበት የኢትዮጵያ ማህበረሰብ” ሰው በመሆኑ ብቻ አንድ ይሆናል፣ በሌላ በኩል ደግሞ ከከፋፋይ የጎሰኝነት እና ከአፍቅሮ የጎሰኝነት ስሜት ነጻ ይሆናል፡፡ ይህ ዓይነቱ ማህበረሰብ እኩልነት፣ ፍትሀዊነት እና ተጠያቂነት ያለው ህብረተሰብ ለመመስረት ጥረት ያደርጋል፡፡ “ፍቅር የነገሰበት የኢትዮጵያ ማህበረሰብ“ ከእራሱ እና ከጎረቤቱ ጋር ሰላም ፈጥሮ የሚኖር ህብረተሰብ ነው፡፡ ሰማያዊ ፓርቲ ከጎሳ አለመቻቻል እና ጥላቻ ነጻ የሆነ እንዲሁም ከፍርሃት፣ ጥልቅ ጥላቻ እና ከገዥዎች እና ከጨቋኞች ነጻ የሆነ ማህበረሰብ ይፈጥራል የሚል እምነት አለኝ፡፡ ሰማያዊ ፓርቲ ሁሉንም ኢትዮጵያዊ ደኃ እና ሀብታም፣ ወጣት እና ሽማግሌ፣ ወንድ እና ሴት፣ ክርስቲያን እና ሙስሊም… ለማለም ነጻ፣ ለማሰብ ነጻ፣ ለመናገር፣ ለመስማት እና ለመጻፍ ነጻ፣ ከጣልቃገብነት ነጻ ሆኖ ለማምለክ፣ ለመፍጠር ነጻ፣ ለመስራት ነጻ እና ነጻ ለመሆን ነጻ የሆነ ዓላማ ይዞ ነው የተነሳው፡፡ የሰማያዊ ፓርቲ ንቅናቄ ሰላምን በአግባቡ በመጠቀም ጥላቻን፣ የጥላቻ መንፈስን፣ ለመጣላት መቸኮልን፣ ወደ ጓደኝነት፣ መተሳሰብ እና መከባበር በማሻጋገር ለኢትዮጵያ ህዝብ ሰላምን ያመጣል የሚል እምነት አለኝ፡፡ ንቅናቄው ከመራራ ትችት በውይይት፣ ከመቃረን በስምምነት፣ ከጥላቻ በፍቅር፣ እና ጭካኔን፣ ወንጀለኝነትን እና ታጋሽየለሽነትን ለማሸነፍ የሰው ልጅን ክብር ከፍ የሚያደርጉትን መርሆዎች እንደሚከተል እምነቴ የጸና ነው፡፡ “ፍቅር የነገሰበት የኢትዮጵያ ማህበረሰብ“ “የተስፋ እና የህልሞች መሬት” ነው፡፡ ይህ ማህበረሰብ ወጣቶች ለእኩል ዕድሎች፣ ለእኩል መብት እና ፍትህ እንዲያስቡ የሚያደርግ ነው፡፡ ይህ ማህበረሰብ የኢትዮጵያ ወጣቶች ነጻ ሆነው ተስፋዎቻቸውን እና ህልሞቻቸውን በጋራ መካፈል እንዲችሉ የሚያበቃ ነው፡፡ በኢትዮጵያ ወጣቶች የማይገታ ተስፋ አንዳላቸው ጽኑ እምነት አለኝ፡፡
ሁሉም ኢትዮጵዊ በተለይም የእኔ የጉማሬው ትውልድ ከሰማያዊ ፓርቲ ንቅናቄ ጎን እንድንቆም አበረታታለሁ፣ እማጸናለሁም፡፡ አውቃለሁ፣ ብዙዎቻችሁ ቀደም ሲል ድጋፋችሁን ለመስጠት በሞከራችሁበት ጊዜ በተፈጠረው ያልተሳካ የትግል ውጤት ምክንያት ተገቢነት ያላቸው ጥያቄዎች፣ ብዥታዎች፣ እና ጥርጣሬዎች ሊኖሯቹህ እንደሚችሉ እገነዘባለሁ፡፡ “እነዚህ ወጣት እና የአመራር ልምድ የሌላቸው ሰዎች ትክክለኛውን ነገር የሚሰሩ ለመሆናቸው ምን ማስተማመኛ አለን?“ በማለት ተጠይቂያሁ፡፡ እኔም እንዲህ የሚል መልስ ሰጠሁ፣ “ልምድ ያለን እና እምነት የሚጣልብን የጉማሬው ትውልድ አመራሮች የሆንነው ከዚህ ቀደም እንዴት ሰራን?“ አፍሪካ በማያቋርጥ አምባገነናዊ የአገዛዝ መዳፍ ስር ወድቃ ስለምትገኝ የወጣቱን የህብረተሰብ ትኩረት የሚስቡ በርካታ ነገሮች እየተፈጠሩ ነው፡፡ የሰማያዊ ፓርቲ ንቅናቄ አመራሮች፣ አባላት እና ደጋፊዎች ስብዕናዎቻቸው ከምን ከምን ነገሮች እንደተዋቀሩ አሳይተውናል፡፡ የተዋቀሩባቸው የመሰረት ድንጋዮች በዝርዝር ሲታዩ የሚከተሉትን ያካትታል፡ ድፍረት፣ የሞራል ጽናት፣ ስነስርዓት፣ ብስለት፣ ጀግንነት፣ ክብር፣ የመንፈስ ጽናት፣ ፈጣሪነት፣ ትህትና፣ ሀሳብ አፍላቂነት እና እራስን ለመስዋዕትነት ማዘጋጀት ናቸው፡፡ ስብዕናዎቻቸውን በማክበር ላለመንበርከክ ሲሉ በቁጥጥር ስር ውለዋል፣ ታስረዋል፣ እንዲሁም ተደብድበዋል፡፡ ሰላማዊ ትግሎቻቸውን አላቋረጡም፡፡ እኛን በማሳመን ሙሉ ድጋፋችንን ከማግኘታቸው በፊት ሌላ ምን ተጨማሪ መስዕዋትነት መክፈል ይኖርባቸዋል? ወጣቶች እና አዲስ ነገር ለማምጣት ጥልቅ ፍላጎት ያላቸው ናቸው፣ በሰላማዊ ትግል ለውጥ ለማምጣት ተገቢው ልምድ ያላቸው ሲሆን ይህንኑ ልምዳቸውን እስከመጨረሻው ይቀጥሉበታል፡፡
አንዳንድ ሰዎች ሰማያዊ ፓርቲ ለገዥው አካል ወይም ለሌላ ድብቅ ዓላማ ላላቸው ኃይሎች ተቀጣሪዎች ላለመሆናቸው ምን ማረጋገጫ አለ በማለት ይጠይቃሉ፡፡ ይህንን ጉዳይ አስመልክቶ የምለው ነገር ቢኖር የሰማያዊ ፓርቲ አመራሮች፣ አባላት እና ደጋፊዎች የገዥው አካል ታማኝ ሎሌዎች ናቸው ብለን የምናስብ ከሆነ ፕሮፌሰር መስፍን ወልደ ማርያም፣ ፕሮፌሰር ያዕቆብ ኃይለማርያም እና ፕሮፌሰር ዓለማየሁ ገብረማርያምም ሊጠቀሱ የሚችሉ ታማኝ ሎሌዎች ናቸው ማለት ነው፡፡ ገዥው አካል ብልህ ከሆነ ሰማያዊ ፓርቲ ስለየህግ የበላይነት እና ስለዴሞክራሲያዊ አስተዳደር ያሉትን ፕሮግራሞች በመገናኛ ብዙሀን ለማስተላለፍ እንዲችል መፍቀድ ይኖርበታል፣ ይህን ካደረገ እኔ ለዚህ ደጋፊ ነኝ፡፡ በአሁኑ ጊዜ ገዥው አካል ሁሉንም የፖለቲካ እስረኞች (በሚስጥር እስር ቤቶች የሚገኙትን ጨምሮ) የሚለቅ ከሆነ፣ ጨቋኝ ህጎችን የሚሰርዝ ከሆነ፣ የሰብአዊ መብት ድፍጠጣዎችን እና ምርጫ ማጭበርበርን የሚያቋም ከሆነ ከመንገድ በመውጣት የመጀመሪያ በመሆን እነሱን በማሞገስ የምዘምር እሆናለሁ፡፡ ጉዳዩ በስልጣን ላይ ስላሉት ሰዎች አይደለም፣ ሆኖም ግን ጉዳዩ በስልጣን ላይ ስላሉት ጭራቃዊ ድርጊት ስለሚፈጽሙት ሰዎች እንጅ፡፡
ባለፉት አስርት ወይም ከዚያ በላይ ዓመታት ተመስርተው በመንቀሳቀስ ላይ የነበሩት እና በመንቀሳቀስ ላይ የሚገኙት የፖለቲካ ድርጅቶች ሙሉ በሙሉ በሚባል መልኩ ስኬታማ ሳይሆኑ እንደቀሩ አንዳንድ ሰዎች ይነግሩኛል፡፡ እንዲህ በማለትም ይጠይቁኛል፣ “ሰማያዊ ፓርቲም ስኬታማ ሳይሆን የሚወድቅ ላለመሆኑ ምን ዋስትና አለህ?“ ሰማያዊ ፓርቲ ላለመውደቁ ምንም ዓይነት ዋስትናዎች የሉም፡፡ ስኬታማ ሳይሆን የሚወድቅ ከሆነ የሰማያዊ ፓርቲ አመራሮች እና አባላት ጽናት እና እራስን ለስነስርዓት ያለማስገዛት፣ የዓላማ ጽናት እና እራስን መስዕዋት ለማድረግ ያለመቻል ጉድለት ሊሆን አይችልም፡፡ በዋናነት ለውድቀቱ ምክንያት ሊሆን የሚችለው ድጋፍ ያለማግኘት፣ ቅን መንፈስ ያለመኖር፣ በእራስ የመተማመን ጉድለት፣ የለጋሽነት እጥረት እና በአገር ውስጥ ካለው ኢትዮጵያውያን/ት ወገኖች እና ከዲያስፖራው ማህበረሰብ የማቴሪያል እና የሞራል ድጋፍ ለማግኘት ያለመቻል ነው፡፡ ፓርቲው ስኬታማ ባይሆን እና ለውድቀት ቢዳረግ በእብሪትነት ተነሳስተን፣ የሌባ ጣታችንን ወደ ፓርቲው በመቀሰር፣ “ተናግሬ አልነበረም!“ ስንል ሦስቱ ጣቶቻችን ደግሞ ቀስ ብለው ወደ እኛ እያመለከቱ መሆናቸውን መዘንጋት የለብንም፡፡ ኔልሰን ማንዴላ እንዲህ ሲሉ ተማጽነዋል፣ “እኔን በማስመዘግባቸው ስኬቶች አትገምግሙኝ፣ይልቁንም ምን ያህል ጊዜ እንደወደቅሁ እና ከውድቀቶች ተመልሸ እንደተነሳሁ እንጅ” ብለዋል፡፡ ከዚህ አንጻር ሰማያዊ ፓርቲ ወደፊት ምን ያህል ጊዜ አዳልጦት ይወድቃል ብለን ከመገምገም ይልቅ ፓርቲው በእኛ እገዛ እና ድጋፍ ከውድቀቱ እንደገና ለመነሳት ምን ያህል ጊዜ ጥረት ያደርጋል የሚለውን ነው መገምገም የሚኖርብን፡፡
ባለፉት በርካታ ጊዚያት እንደታየው የሚያዋጡት የገንዘብ ድጋፍ አላግባብ ሊባክን ይችላል የሚል ስጋታቸውን አንዳንድ ሰዎች ገልጸውልኛል፡፡ ጠንካራ የሆኑ የተጠያቂነት እና ግልጸኝነት ዋስትናዎችን ማግኘት ይፈልጋሉ፡፡ እንዲህ ብለውም ይጠይቁኛል፣ “ባለፉት ጊዚያት ሌሎች እንዳደረጉት ሁሉ ሰማያዊ ፓርቲም በእርሱ ላይ ያለንን እምነት ላለመሸርሸሩ በምን ሁኔታ ማረጋገጥ እንችላለን?”
በሰሜን አሜሪካ ያለው የሰማያዊ ፓርቲ የድጋፍ ስብስብ በጣም ጠንካራ እና በስነስርዓት የታነጸ የኢትዮጵያ ወጣት ኃይል ስለሆነ ከዚህ ስብስብ ጋር መተዋወቄ እና አብሬም መስራቴ ታላቅ ክብር እና ደስታ ይሰጠኛል፡፡ እነዚህ ወጣት ኢትዮጵያውያን/ት የኢትዮጵያን ወጣቶች ትግል ለመደገፍ ከኪሳቸው በርካታ ገንዘብ በማውጣት በስራ ላይ እንዲውል በማድረግ ላይ ይገኛሉ፡፡ የሙያ ስብጥራቸውን ስንመለከት ወጣት ፕሮፌሽናሎች፣ በንግድ የሙያ ዘርፍ የተሰማሩ ወንዶች እና ሴቶች እንዲሁም የኢትዮጵያን የጎሳ፣ የጾታ እና የባህል ህብረ ብሄር የሚወክሉ ናቸው፡፡ የተያቂነትን እና ግልጸኝነትን ዋጋ በሚገባ የተገነዘቡ ናቸው፡፡ እርስ በእርሳቸው በመተማመን እና ለእሴቶቻቸው ተገዥ በመሆን ድጋፋቸውን የሚሰጡ ናቸው፡፡ ለወጣቶቹ ዕድሎችን በመስጠት መሞከር እና ለምሰጠው የድጋፍ ገንዘብ ችግር የለብኝም፣ ምክንያቱም ወጣቶቹ የዚህ አይነት ዉርደት ላይ መውደቅ አንደማይሹ ተገንዝበአለሁ፡፡ መርህን በሚያከብሩት የኢትዮጵያ ወጣቶች እና ህዝቦች ታላቅ እምነት አለኝ፣ የኢትዮጵያ ወጣቶች ትክክለኛውን ነገር ይሰራሉ የሚል እምነት የእኔ ዋስትና ነው፡፡
እ.ኤ.አ ዴሴምበር 15/2013 በኣርሊንግቶን ከተማ አዳራሽ ለመጀመሪያ ጊዜ በተጠራው የሰማያዊ ፓርቲ ስብሰባ ላይ በመገኘት ባደረግሁት ንግግር የሰማያዊ ፓርቲ ሊቀመንበር ይልቃል ጌትነት እርዳታ ለመሰብሰብ እና ለኑስ አምስት ሳንቲም ልመና ወደ አሜሪካ አልመጣም በማለት ለተሰበሰበው ታዳሚ ተናግሬ ነበር፡፡ ሰማያዊ ፓርቲ ከእኛ በሰሜን አሜሪካ ከምንኖር ኢትዮጵያውያን/ት እርዳታ ወይም የገንዘብ ልገሳ አይፈልግም፡፡ ይልቁንም ይልቃል ወደ አሜሪካ የመጣው ገዥው አካል በሰማያዊ ፓርቲ ላይ እያደረሰ ያለውን አስቸጋሪ ሁኔታ፣ የህግ ስርዓት ሂደቱን፣ በአባላቱ ላይ የሚደርሱባቸውን ችግሮች፣ ጨካኝ አምባገነናዊ ስርዓት ባለበት ሁኔታ ፓርቲው ዓላማዎቹን ለማሳካት እንዴት እየሰራ እንዳለ እና የኢትዮጵያ ወጣቶች ነጻ እና ዴሞክራሲያዊት ኢትዮጵያን ለመገንባት በሚደረገው ትግል ላይ ያሏቸውን ህልሞች እና ተስፋዎች ለእኛ ለወገኖቹ ለማካፈል ነው፡፡
በአሜሪካ ከተሞች ለሰማያዊ ፓርቲ ስብሰባዎች በተያዙ ፕሮግራሞች ሁሉ በመገኘት በኢትዮጵያ በሰላማዊ መንገድ ለውጥ እንዲመጣ ለሚታገሉት ባለራዕይ ወጣቶች ለይልቃል፣ ለሰማያዊ ፓርቲ አባላት እና ለንቅናቄው ድጋፍ ሰጭ ጀግኖች ወጣቶች አቀባበል ማድረግ እንዳለብን ለመግለጽ እወዳለሁ፡፡ በከተማው የስብሰባ አዳራሽ የሚካሄዱትን ስብሰባዎች ወጣት መሪዎች እንደእነ ይልቃል፣ እስክንድር፣ አንዷለም፣ ርዕዮት እና ሌሎች ብዙዎቹ በግል ያደረጓቸውን የጀግንነት ስራዎች በማወደስ ብቻ የምናልፈው ሳይሆን በአዳራሹ ማክበር ያለብን ሌሎችም ወጣት ጀግኖች በአደባባይ በመንገዶች በመውጣት ተቃውሟቸውን እንዲህ እያሉ ላሰሙት ጭምር ነው፣ “አንለያይም! አንለያይም!“ (እንደተባበርን እንኖራለን!) ወይም ኢትዮጵያ፣ አገራችን! ኢትዮጵያ፣ አገራችን! (ኢትዮጵያ፣ የእኛ አገር!)፡፡ (አንለያይም! አገራችን፣ ኢትዮጵያ! በማለት ወጣቶቹ ድምጻቸውን ከፍ አድርገው ሲጮኹ ስሰማ ሁልጊዜ ይነሽጠኛል፡፡)
የሰማያዊ ፓርቲ መሪ ይልቃል እዚህ በመካከላችን መገኘቱ ለእኔ እ.ኤ.አ በ2005 በተደረገው ምርጫ የተጭበረበረውን ድምጽ በመቃወም ሰላማዊ ሰልፍ ወጥተው በአምባገነኑ መሪ ትዕዛዝ በታጣቂዎች በግፍ ያለቁት ወጣቶች እንዳልሞቱ የሚያደርግ ኩራትን በመፍጠር እለቱን እንድናስታውሰው ያደርገናል፡፡ ይህ ዕለት የህግ የበላይነት ምንም ይሁን ምን መቀጠል እንዳለበት እና ለነጻ እና ለፍትሀዊ ምርጫ ዕውን መሆን በሰላማዊ ትግል ሲፋለሙ ለነበሩት እና በግፍ ለተገደሉት ወጣቶች መታሰቢያ ይሆን ዘንድ የይልቃል በመካከላችን መገኘት ሕያው ምስክር ነው፡፡
ለሰማያዊ ፓርቲ ንቅናቄ ምን ማድረግ እንችላለን? የተሸለ ጥያቄ ሊሆን የሚችለው ለወጣት ጀግኖቻችን፣ ሲፋለሙ ህይወታቸውን ላጡት፣ በእስር ቤት በመማቀቅ ላይ ለሚገኙት፣ የግርፋት ስቃይ እየተፈጸመባቸው ላሉት፣ በየዕለቱ ማስፈራራት ለሚፈጸምባቸው፣ ስቃይ እና ውርደት ለሚፈጸምባቸው ምስጋናችንን፣ ክብር መስጠታችንን እና አድናቆታችንን እንዴት ነው መግለጽ የምንችለው? የሚል ይሆናል፡፡
ሰማያዊ ፓርቲ ማግኘት የሚችለውን ማንኛውንም ድጋፍ ማግኘት ይፈልጋል፡፡ የሞራል ድጋፋችንን ይፈልጋሉ፡፡ የእኛን ማበረታታት ይፈልጋሉ፣ እኛ በእነርሱ ላይ እምነት ያለን መሆኑን ማወቅ ይፈልጋሉ፡፡ ከሁሉም በላይ ወጣቶችን በሙሉ ለመድረስ እንዲችሉ፣ ለትምህርት እና ለግንዛቤ መፍጠሪያ ፕሮግራሞች ማስፈጸሚያ ሊውሉ የሚችሉ ከእኛ የማቴሪያል ድጋፍ ይፈልጋሉ፡፡ ድርጅታዊ ህልውናቸውን ለማጠናከር እና በመላ አገሪቱ ቀጣይነት ባለው መልኩ መንቀሳቀስ እንዲችሉ የእኛን የማቴሪያል ድጋፍ ይፈልጋሉ፡፡ ጠንካራ የህግ መከላከያ ገንዘብ ለማግኘት የእኛን ድጋፍ ይፈልጋሉ፡፡ በአፍሪካ አህጉር አላግባብ በበለጸጉ፣ ሙስናን በሚያራምዱ እና ምህረትየለሽ አምባገነኖች ላይ ትግል ለማድረግ የማቴሪያል ድጋፍ ይፈልጋሉ፡፡
ለሰማያዊ ፓርቲ ንቅናቄ የምናደርገው የገንዘብ ድጋፍ በሰላማዊ ትግል ለፍትህ፣ ለእኩልነት፣ ለዴሞክራሲ እና ለሰብአዊ መብቶች መጠበቅ የሚያደርጉትን በቅርብ በመደገፍ ምስጋናቸንን በማቅረብ ከጎናቸው መሆናችንን ለመግለጽ ነው፡፡ ለሰማያዊ ፓርቲ ንቅናቄ ያለን ስጦታ ሰላሟ በእራሷ የተጠበቀ ኢትዮጵያን ለማየት ሀብትን ማፍሰስ ነው፡፡ እንሰጣለን፣ እንለግሳለን፣ በዚህም መሰረት ቀጣዩ የኢትዮጵያ ትውልድ በእኛ ስህተት እና ድንቁርና በተፈጠረው ሁኔታ ሳይቸገር በአዲሲቱ ኢትዮጵያ በሰላም ይኖራል፡፡ የእኛን ወጣት ትውልድ መደገፍ የእያንዳንዳችን እና እንደሀገርም የማህበረሰባችን ኃላፊነት ነው፡፡ እኛ ልጆቻችንን፣ ሁሉንም በኢትዮጵያ ያሉ ወጣቶችን ካልረዳን… ማን እንዲረዳ ይፈለጋል?
እ.ኤ.አ በኦገስት 2012 በአንድ ትችቴ ላይ “የአቦሸማኔው ትውልድ፣ የጉማሬው ትውልድ” በሚል ርዕስ እንዲህ ስል ጠየቅሁ፣ “ኢትዮጵያን ሊጠብቅ ሊያድን የሚችል ማን ነው?“ በሰላማዊ መንገድ በኢትዮጵያ ለውጥ ለማምጣት መከተል ያለብን መንገድ አገራዊ ውይይት ማድረግ እንደሆነ የኢትዮጵን ወጣቶች ተማጽኛለሁ፡፡ ከዚያን ጊዜ ጀምሮ አቤቱታዬን ለበርካታ ጊዚያት በተደጋጋሚ ሳቀርብ ቆይቻለሁ፡፡ የሰማያዊ ፓርቲ ንቅናቄን በመጀመሪያ በተጠናከረ መልኩ በእራሳቸው በፓርቲው አባላት ላይ በቀጣይም በመላው የኢትዮጵያ ወጣት ማህበረሰብ ላይ የዕርቅ ውይይት ማድረግ እንደሚያስፈልግ ጥሪ አቅርቤ ነበር፡፡ የኢትዮጵያ ብሄራዊ የዕርቅ ውይይት በኢትዮጵያ የወጣቱ ህብረተሰብ ውይይት መጀመር ቀጥሎ የሚፈጸም ይሆናል የሚል እምነት አለኝ፡፡
የኢትዮጵያ የአቦሸማኔ ትውልድ እራሳቸውን ማጠናከር አለባቸው፣ የእራሳቸውን የፖለቲካ እና የማህበራዊ ቦታ መፍጠር አለባቸው፡፡ አገራቸው ከአምባገነንነት ወደ ዴሞክራሲያዊ ስርዓት በሰላማዊ መንገድ ሽግግር ማድረግ እንድትችል የእራሳቸውን አጀንዳ በመቅረጽ ወጣቶቹ ዘርፈ ብዙ ውይይቶችን መጀመር አለባቸው፡፡ የቋንቋ፣ የኃይማኖት፣ የጎሳ፣ የጾታ፣ የክልል እና ወዘተ ገደብ ሳይኖር ወጣቶች የእራሳቸውን ግንዛቤ ለማሳደግ የዘመቻ እቅድ ማዘጋጀት እና በወጣቱ ማህበረሰብ ዘንድ ንግግሮችን ማድረግ አስፈላጊ ነው፡፡ ውይይቶቻቸው ግልጽ በሆኑ መርሆዎች፣ በእውነት፣ በዴሞክራሲያዊ ተግባሮች እና በነጻነት እና በሰብአዊ መብቶች መከበር ላይ የተመሰረቱ መሆን አለባቸው፡፡ ከፍርሃት እና ከጭፍን ጥላቻ ነጻ ሆነው መወያየት አለባቸው፡፡ ሆኖም ግን በመከባበር እና በሰለጠነ መንገድ መከናወን ይኖርበታል፡፡ ከሁሉም በላይ የአቦሸማኔው ትውልድ የውይይት ሂደቱን “የእራሱ” ማድረግ አለበት፡፡ የአቦሸማኔው ትውልድ በሚሰበሰብበት ጊዜ የጉማሬው ትውልድም ይገኛል፣ ነገር ግን በዝምታ ማዳመጥ ነው ያለባቸው:: ወጣቱን የህብረተሰብ ክፍል በቀላሉ ለማታለል የሚችሉ መሰሪ የጉማሬው ትውልድ አበጋዞች ስለሚኖሩ ምንጊዜም ቢሆን የአቦሸማኔው ትውልድ ነቅቶ ባይነ ቁራኛ ሊጠብቃቸው ይገባል፡፡ በአረብ የለውጥ አመጾች/Arab Spring እንደታየው ሁሉ ወጣቶች በወጥመድ ተይዘው የታዩባቸው ሁኔታዎች ስለነበሩ የኢትዮጵያ ወጣቶችም በወጥመዶች እንዳይጠለፉ ጥንቃቄ ማድረግ አለባቸው፡፡ በመጨረሻም በማታለል የተካኑት የጉማሬው ትውልድ አባላት ወጣቶችን ከጨዋታ ውጭ እንዲሆኑ፣ እንዲጭበረበሩ፣ እንዲደለሉ ያደርጓቸዋል፡፡ መጠንቀቅ ተገቢ ነው::
የዕርቅ ወይይቶች በድንገት እና ተራ በሆነ መልኩ በወጣት የመብት ተሟጋቾች መካከል መጀመር እንዳለባቸው አምናለሁ፡፡ ለምሳሌ እንደዚህ ያሉ ውይይቶች በሚግባቡ እና ተመሳሳይነት አስተሳሰብ ባላቸው የሰብአዊ መብት ተሟጋች ወጣቶች መካከል በመንደር ወይም በጎረቤት ደረጃ መካሄድ ይችላሉ፡፡ ወጣት የሰብአዊ መብት ተሟጋች ወጣቶች አቅማቸውን፣ ያላቸውን እምቅ ኃይል፣ ዕድሎችን እና ችግሮችን ለይተው በማውጣት ዕቅድ ነድፈው ትናንሽ ህብረተሰብ አቀፍ የዕርቅ ውይይቶችን ማካሄድ ይችላሉ፡፡ በአሁኑ ወቅት ያሉትን ድርጅቶች፣ ተቋሞች፣ ማህበራትን እና መድረኮችን በመጠቀም ወጣት የሰብአዊ መብት ተሟጋቾች የዕርቅ ውይይቶችን በማካሄድ የወጣቶችን ግንዛቤ ማሳደግ ይችላሉ፡፡
የዕርቅ ወይይት መነጋገርን ብቻ አይደለም የሚያካትተው ነገር ግን እርስ በእርስ በንቃት መደማመጥን ጭምር እንጅ፡፡ ወጣቶች ከኢትዮጵያ ብሄረሰቦች እርስ በእርስ በመማማር የእራሳቸውን ብዙሀንነት ማጠናከር ይችላሉ፡፡ በተጨማሪም የኢትዮጵያ የአቦሸማኔ ትውልድ ከጉማሬው ትውልድ ስህተቶች እና ከሌሎች አገሮች ወጣቶች ልምዶችም ለመማር ይችላሉ፡፡ የኢትዮጵያ አቦሸመኔ ትውልድ የሚያደርጓቸው የዕርቅ ውይይቶች በመርህ ላይ የተመሰረቱ እንዲሆኑ አጥብቄ እማጸናለሁ፡፡ ወጣቶች ደስተኛ ባልሆኑባቸው ነገሮች ላይ መቃወም መቻል አለባቸው፡፡ በነገሮች ላይ አለመስማማት ማለት የዕድሜ ልክ ጠላት መሆን ማለት አይደለም፡፡ የሰለጠነ ውይይት ማድረግ ለጉማሬው ትውልድ ከባድ ቢሆንም ለአቦሸማኔው ትውልድ ግን በጣም አስፈላጊ ነገር ነው፡፡
“ዓለም አቀፍ ማጭበርበር በተንሰራፋባት ምድር ላይ“ ዝምታ ከቃላት እና ከስዕል የበለጠ ይናገራል፡፡ ማርቲን ሉተር ኪንግ እንዲህ አሉ፣ “በመጨረሻ የምናስታውሰው የጠላቶቻችንን ቃላት አይደለም፣ ነገር ግን የጓደኞቻችንን ዝምታ እንጅ“፡፡ ይህንን ትችት ካጠናቀቅሁ በኋላ “ስለጓደኞቻችን” “ዝምታ” መናገር አለብኝ፣ ምክንያቱም አንዳንድ ጊዜ ዝምታ ከመናገር የበለጠ የመግለጽ ችሎታ አለው፡፡ የኢትዮጵያ ወጣቶች ፓርቲ መሪ ለመጀመሪያ ጊዜ ወደ ዋሽንግተን ዲሲ በመጡበት ጊዜ እና እስከ አሁን ድረስ ለበርካታ ዓመታት ታይቶ በማይታወቅ መልኩ እጅግ ብዙ ኢትዮጵያውያን ታዳሚዎች በተገኙበት ስብሰባ ላይ የወጣቶቹ መሪ ንግግር በሚያሰሙበት ጊዜ ትኩረትን በሚስብ መልኩ የአሜሪካ ድምጽ ወኪል ጋዜጠኛ ሳይገኝ ቀርቷል፡፡ የአሜሪካ ድምጽ ድርጊቱን ለመዘገብ አንድም ጋዜጠኛ ሳይልክ ቀርቷል፡፡ የአሜሪካ ድምጽ ዜናውን ለመዘገብ ለምን እንዳልተገኘ የማውቀው ነገር የለም፡፡ የሰማያዊ ፓርቲ ስብሰባ ግን ከተለያዩ የኢትዮጵያ ስፖርቶች፣ ባህላዊ፣ አካዳሚያዊ እና የማህበረሰብ ስብሰባዎች እንዲሁም የመጽሀፍት ርክክብ ፊርማ ስነስርዓት ሲኖር የአሜሪካ ድምጽ በሳምንቱ መጀመራያ እና በሳምንቱ ማጠቃለያ በዋሽንግተን ዙሪያ አካባቢ ሰፊ ሽፋን ሰጥቶ ከሚዘግበው የሚያንስ አለመሆኑን በእርግጠኝነት መናገር እችላለሁ፡፡ ምናልባትም ሰማያዊ ፓርቲ እና የኢትዮጵያ ወጣቶች ለአሜሪካ ድምጽ ምንም ያልሆኑ ቀላል ነገሮች ሊሆኑ ይችላሉ፡፡ የአሜሪካ ድምጽ ለወጣቶቹ ግድ ላይኖረው ይችላል፣ የኢትዮጵያ ወጣቶችም ለአሜሪካ ድምጽ ጉዳያቸው አይደለም፡፡
የአሜሪካ ድምጽ እንዲገነዘበው የምፈልገው ነገር ግን በሟቹ በቀድሞው ጠቅላይ ሚኒስትር መለስ ዝናዊ “ኢትዮጵያ ላይ ዘር ማጥፋት” ፕሮፓጋንዳ አካሂደዋል የሚል ክስ በይፋ ባስታወቀበት ጊዜና ሌላም ጊዜ ወንጭፋቸውን ሲያነጣጥሩባቸው እና ቀስቶቻቸውን ሲቀስሩባቸው በነበረበት ወቅት ከእነርሱ ጎን ቆሜ ነበር፡፡ በዚያ ውንጀላ ጊዜ የአሜሪካ ድምጽ በጽናት ለመርህ የቆሙ መሆናቸውን፣ ለሙያው ክብር ሰጥተው ይዘግቡ እንደነበር፣ ያለአድልኦ እንደሚሰሩ ጊዜን አክብረው ደግመው እና ደጋግመው እንደሚዘግቡ ሽንጤን ገትሬ ተከራክሪያለሁ፡፡ የአሜሪካ ድምጽ በሰማያዊ ፓርቲ ጉባኤ ላይ በመገኘት እንደ ድሮው ሁሉ በጽናት ለመርህ ቆመው፣ ለሙያው ክብር ሰጥተው እና ያለአድልኦ የጉባኤውን ሂደት እንደሚዘግቡ እጠብቅ ነበር፡፡ ምናልባትም ኢትዮጵያውያን በአሁኑ ጊዜ የአሜሪካ ድምጽ የሚለውን ስያሜ የዝምታ ድምጽ ተብሎ መጠራት ጀመረ ወይ ብለው እየጠየቁ ይሆናል፡፡ የዝምታ ድምጹን ለመስማት እንቀጥላለን፣ ሆኖም ግን በዝምታ አይደለም የምንሰማው፡፡
ከዚህ በኋላ ዝምታ መኖር የለበትም፣ ድምጻችንን ከፍ አድርገን እንጩህ እና ለሰማያዊ ፓርቲ ንቅናቄ ድጋፋችንን እናሳይ፣ ዝምታን ከዚህ በኋላ እናቁም፡፡ ለሰማያዊ ፓርቲ ንቅናቄ ድጋፋችንን በይፋ እናውጅ፡፡ ቀጥ ብለን እንቁም እና በእነርሱ እንኩራ፡፡ ለሚያካሂዱት ሰላማዊ እና ግጭት አልባ የስርዓት ለውጥ ትግል አድናቆታችንን በመግለጽ ድጋፋችንን እንስጥ፡፡ ወደ ነጻነት የሚወስደው መንገድ የቱንም ያህል ረዥም ጉዞ ቢፈጅ ከእነርሱ ጋር መሆናችንን እናረጋግጥላቸው፡፡ ወጣቶቹ በመጨረሻም ድልአድራጊዎች ይሆናሉ፡፡ የሰማያዊ ፓርቲ ንቅናቄ አባላትን እንደምንወዳቸው በተግባር እናረጋግጥላቸው!
ሰማያዊ ፓርቲ ግንፍሌ አከባቢ የሚገኘውን እና በጽ/ቤትነት የሚጠቀምበትን ቢሮ በዛሬው እለት ከሰኣት በኋላ አቶ ሄኖክ የተባሉ አከራዩ ከ አራት ትግሪኛ ተናጋሪ ግለሰቦች ጋር በመምጣት ቤቱን ለነዚህ ግለሰቦች ስለሸጥኩላቸው እንድትለቁላቸው ሲል አሳስቧል:; ቤቱን ገዛሁት የሚለው ትግሪኛ ተናጋሪ ግለሰብ ቤቱን የገዛሁት ስለሆነ በአስቸኳይ እንድትለቁ ካልሆነ የራሴን እርምጃ እወስዳለሁ ሲል አመራሮቹ ላይ ዝቷል::
ይህ ገዛሁት የሚለው ግለሰብ በማይመለከተው ጉዳይ በመግባት ከዚህ በፊት ልቀቁ ተብላችሁ በተደጋጋሚ እንደተነገራችሁ መረጃው አለኝ በማለት በአመራሮቹ ላይ ቁጣ የተቀላቀለበት ዛቻ በመዛት ሄዷል:; በወቅቱ ይዞት የነበረው ተሽከርካሪ ጥቁር የደህነንት መኪና የሆነች ቶዮታ ኤክስኪዩቲቭ ሲሆን የታርጋ ቁጥሩም ኮድ 2-89176 የሆነ ነው::
ሰማያዊ ፓርቲ ከዚህ ቀደም በመነን አከባቢ ተከራይቶት የነበረውን ጽ/ቤት ገና ሳይገባበት በዝግጅት ላይ እንዳለ የገዢው ፓርቲ ካድሬዎች ፖለኢሶች እና ቅጥረኞች ተባብረው በተቀናጀ አፈና ቢሮውን መንጠቃቸው ይታወቃል:: የነጠቁትንም ቢሮ ለካድሬያቸው በመስጠት ፔንሲዎን ከፍቶ እየሰራበት ይገኛል
1.ሃሙስ ታህሳስ ሶስት ከቀኑ 8ሰአት ጀምሮ የበአሉ መክፈቻ ፐሮግራምና የፎቶ ኢግዚቢሽን በሰማያዊ ፓርቲ ፅ/ቤት ይጀመራል በዚህ ፐሮገራም ላይ የታሪክ ምሁራን የሚገኙ ሲሆን በአቶ ሰሎሞን ተሰማ በዳግማዊ አጼ ምኒልክ ታሪክ ዙሪያ ጥኛታዊ ፅሁፍ ቀርቦ አጭር ውይይት ይደረጋል፡፡
5.እሁድ ከጠዋቱ 4ሰአት ጀምሮ የፓናል ውይይት የተዘጋጀ ሲሆን በዚህ ፐሮግራም ላይ አቶ ታዴዎስ ታንቱ፤ዶ/ር ዳኛቸው አሰፉ፤አቶ አበባው አያሌውና ፕሮፌሰር መስፍን ወልደ ማርያም የውይይት ሃሳብ ያቀርባሉ፡፡
Adiss zemen – አንድ ማንበብ የማይወድ ሰው ‹‹ፍቅር እስከ መቃብር ምንድነው?›› ተብሎ ቢጠየቅ ‹‹የሀዲስ አለማየሁ መጽሐፍ›› ብሎ መመለሱ አይቀርም፡፡ ፍቅር እስከ መቃብርን ምንም ማንበብ የማይችሉ እንኳን ቢያንስ በስም ያውቁታል፡፡ በይዘቱ ላይ ማብራራት አይችሉ ይሆናል እንጂ እረኞች እንኳን በዛብህና ሰብለ ወንጌል የሚባሉ እንዳሉ ያውቃሉ፡፡ ከዚያ አለፍ ሲል ደግሞ ፊት አውራሪ መሸሻና ጉዱ ካሳ የሚባሉ ሰዎች እንደነበሩ መጽሐፍ የማያነቡ ሁሉ ያውቃሉ፡፡ እንዲያውም አሁን አሁን በዛብህና ሰብለወንጌል የሚባሉት በሕይወት የነበሩ ሰዎች የሚመስሏቸውም አሉ፡፡ ይሄ ማለት የማያነቡና ልብወለድ መሆኑን የማያውቁ ሁሉ ስለፍቅር እስከ መቃብር ሰምተዋል ማለት ነው፡፡
ይህ የሆነው በብዙ ምክንያት ነው፡፡ አንደኛ ፍቅር እስከ መቃብር ከሰፈር ጨዋታ እስከ ትልልቅ መድረኮች ብዙ ተብሎለታል፡፡ ከዚህም በላይ ደግሞ በአገር አቀፍ ደረጃ ይደመጥ በነበረው በኢትዮጵያ ብሔራዊ ራዲዮ በ1990ዎቹ አካባቢ ለረጅም ጊዜ ተተርኳል፡፡ ራሳቸው ሀዲስ አለማየሁ እንዳሉት ወጋየሁ ንጋቱ ለመጽሐፉ ሕይወት ሰጥቶታል፡፡ በፍቅር እስከ መቃብር ውስጥ ያሉ ገጸ ባህሪያት በሕይወት ያሉ እስከሚመስለን ድረስ ውስጣችን ገብተዋል፡፡ የወጋየሁ ንጋቱ ትረካ ለማያነቡት ሁሉ መጽሐፉ እንዲታወቅ አድርጎታል፡፡
የማንበብና መጻፍ ልምድ ወደአላቸው ሰዎች ስንመጣ ደግሞ ፍቅር እስከ መቃብር በርካታ ውይይቶች፤ በርካታ ጥናታዊ ጽሑፎች ተሰርተውበታል፡፡ የቅድመ ምረቃም ሆነ የድህረ ምረቃ ምርምሮች ተሰርተውበታል፡፡ በብዙ ጋዜጦችና መጽሔቶች ላይ ዳሰሳ ተደርጎበታል፡፡ የራዲዮና የቴሌቪዥን ጣቢያዎች ላይ የስነ ጽሑፍ ባለሙያዎች ብዙ ብለውበታል፡፡ብዙ የመድረክ ውይይቶች ተደርገውበታል፡፡
ፍቅር እስከ መቃብር ስሙ የሚነሳው ለሱ ተብሎ በተዘጋ መድረክ ላይ ብቻ አይደለም፡፡ በየትኛውም የስነ ጽሑፍ መድረክ ላይ፣ የመጻሕፍት ውይይት ላይ ፍቅር እስከ መቃብር የልብወለድ መጽሐፍ ማነጻጸሪያም ተደርጎ ስሙ ይነሳል፡፡ በማስተማሪያ መጻሕፍት ውስጥም ይጠቀሳል፡፡ ተማሪዎች ከአንደኛ ደረጃ ትምህርት ቤት ጀምሮ ቢያንስ በስም ያውቁታል፡፡
ከእነዚህ ሁሉ ምክንያቶችም በላይ ደግሞ መጽሐፉ በራሱ ላነበበው ሁሉ አይረሴ ሆነ፡፡ እዚህ ጋ የበዛብህና ሰብለወንጌል ፍቅር አለ፤ እዚያ ጋ የቦጋለ መብራቱና የውድነሽ በጣሙ ፍቅር አለ፤ አሁንም እዚያ ጋ የፊት አውራሪ መሸሻ እና ወይዘሮ ጥሩአይነት ፍቅር አለ፡፡ የካሳ ዳምጤ እና የእንቆጳ ፍቅርም እይዘነጋም፡፡ የሁሉም ፍቅር የሚሄደው እስከ መቃብር ነው፡፡ ይህም በሰዎች ልብ ውስጥ አይረሴ አድርጎታል፡፡
ወዲህ ደግሞ በዚያ ዘመን የማይታሰበውን፣ በዚያ ዘመን ተደፍሮ የማይባለውን ካሳ ዳምጤ(ጉዱ ካሳ) ደፍሮ እየተናገረ የአንባቢን ቀልብ ያንጠለጥላል፡፡ እነ አበጀ በለው በዚያ በፊውዳል ሥርዓት ውስጥ ‹‹እምቢ!›› ማለት በማይታሰብበት ዘመን ‹‹አንገብርም›› እያሉ ያምጻሉ፡፡ የመብት ጥያቄ ያነሳሉ፡፡ ፍቅር እስከ መቃብር ፍቅር ነው፤ ፖለቲካ ነው፣ ማህበራዊ ሕይወት ነው፡፡ መጽሐፉ በፍቅር፣ በማህበራዊ ኑሮ እና በፖለቲካ ብዙ ሊባልለት የሚገባ ነው፡፡
ይህን መጽሐፍ በሁሉም ዘውግ መዳሰስም ሆነ መወያየት ይከብዳል፡፡ በፍቅር፣ በማህበራዊ ኑሮም ሆነ በፖለቲካ ሥርዓቱ እየለዩ ሊያወያይ ይችላል፡፡ ከስነ ጽሑፍ ቅርጽ አንጻር ደግሞ ሌላ ራሱን የቻለ መድረክ መሆን ይችላል፡፡
በብሄራዊ ቤተ መዛግብትና ቤተ መጻሕፍት ኤጄንሲ በሚደረገው የመጻሕፍት ውይይት ላይ ሚዩዚክ ሜይ ዴይ ባለፈው ወር (የካቲት 11 ቀን 2010 ዓ.ም) በፍቅር እስከ መቃብር ላይ ውይይት አድርጎ ነበር፡፡ በውይይቱም የስነ ጽሑፍ ባለሙያና መምህር መሰረት አበጀ ‹‹የግፍ መርህ ዳፋ- የሀዲስ አለማየሁ ደወል(በፍቅር እስከ መቃብር)›› በሚል በመነሻ ሀሳብ አቅርበው ውይይት ተደርጓል፡፡ አቅራቢው ትኩረት ያደረጉት መጽሐፉ በፊውዳሉ የአገዛዝ ሥርዓት ላይ ብቻ ባለው ይዘት ነው፡፡ ይሄውም በፊትአውራሪ መሸሻና በነዋሪው መካከል ባለው ግንኙነት ላይ ማለት ነው፡፡
በመጽሐፉ ውስጥ ፊትአውራሪ መሸሻ የገዥው መደብ ወኪል ናቸው፡፡ እርሳቸው የፊውዳሉን ሥርዓት ሲወክሉ ከጭቁኑ ሕዝብ ጋር የነበረውን ግብግብ ያሳያል፡፡ የጭቁኑ ሕዝብ ጥያቄም የነጻነትና የፍትህ ጥያቄ ነው፡፡ ይህም የግፍ አሰራር ነጻነትን በማሳጣቱ የመጣ ብሶት ነው፡፡ የነበረው ጭቆና የተፈጥሮ መብትን ሁሉ የሚጋፋ ነው፡፡
በበዛብህና በሰብለወንጌል ፍቅር እንኳን ስንሄድ ሁለቱ እንዳይገናኙ ያደርጋል፡፡ ግፍ ሲበዛ አመጽን ያስነሳል፡፡ በዛብህና ሰብለወንጌል ግፍ ሲበዛባቸው አምጸዋል፤ ተሰደዋል፡፡ በዛብህ ከወላጆቹ ኋላቀር እምነት ጋር፤ ሰብለወንጌልም ከወላጆቿ ኋላቀር አስተሳሰብና ልማድ ጋር፤ ጉዱ ካሳ ከሥርዓቱ አሮጌ አስተሳሰብ ጋር ሲፋለሙ ያሳያል፡፡ ይሁን እንጂ የተናጠል እንቅስቃሴያቸው ደግሞ አሸናፊ አያደርጋቸውም፡፡ የጉዱ ካሳ፣ የበዛብህና የሰብለወንጌል መጨረሻ ነጻነትና ፍትህ እንደናፈቁ መቅረት ይሆናል፡፡ ሌላኛው አይነት አመጽ ሕዝባዊ የሆነው ነው፡፡ ይሄውም በገበሬዎችና በገዥው መደብ መካከል የነበረው ማለት ነው፡፡ ቅራኔው በጣም የቆየ ነበር፡፡ ይህንንም እነ አበጀ በለው አሳይተዋል፡፡
ፊትአውራሪ መሸሻ ከተለመደው ግብር በተጨማሪ ለዓመት በዓል መታያ እንዲቀርብላቸው ፈለጉ፡፡ ገበሬዎቹ ለሰላም ሲሉ ያቀርቡላቸው ነበር፡፡ ገበሬው ፍትሃዊ እንዳልሆነ እያወቀ፤ ነገር ግን ሀብትና ንብረቱ እንዳይጠፋ፣ ልጆቹ እንዳይበተኑበት ሲል ገበሬው በደሉን እያወቀ ይገብር ነበር፡፡ በኋላ ፊታውራሪ ግፉን በጣም ሲያበዙት ገበሬው ተሰብስቦ መመካከር ጀመረ፡፡ ‹‹ግዴታ የለብንምና አንከፍልም›› አሉ፡፡ ከመካከላቸውም አበጀ በለውን መረጡ፡፡ ከዚያ በኋላ ነው እንግዲህ ፊት አውራሪ ፈተና የገጠማቸው፡፡ እነ አበጀ በለው ዘመናዊ አስተሳሰብ የነበራቸው ሆኑ፡፡ አበጀ በለው ፊት አውራሪን በማረካቸው ጊዜ ‹‹ተዋግተህ እንኳን ብትይዘኝ አይቆጨኝም ነበር›› ሲሉት ‹‹ተዋግቼ መያዝ እችል ነበር፤ ግን እኔ ደም እንዲፈስ አልፈልግም›› ነው ያላቸው፡፡
‹‹ገበሬ እና ወይፈን እንዛዝላ ሲጥሉበት ነው›› ይሉ ነበር ፊት አውራሪ መሸሻ፡፡ ገበሬን ከከብት ጋር እያነጻጸሩ ማለት እኮ ነው፡፡ ገበሬውን እንዲህ ሲንቁ ሲንቁ ነው ኋላ ጉድ የሰራቸው፡፡ ፊት አውራሪ ገበሬዎችን ለመያዝና ለመቅጣት ሲዘምቱባቸው ገበሬዎች ግን ይሸሹላቸው ነበር፤ ይህም ደም እንዳይፈስ በማሰብ ነው፡፡ ፊት አውራሪ ግን ይህን አልተረጎሙትም፤ ፈርተውኝ ነው የሚሸሹ ብለው ነው ያመኑት፡፡ ከእርሳቸው ይልቅ ሕዝቡ ሰላም ይፈልግ ነበር ማለት ነው፡፡ ከዘመኑ አስተሳሰብ ወጣ ያለ ዕይታ የነበረው ጉዱ ካሳ ‹‹ልጅ ናቸው፤ አያውቁትም›› እያለ ይሳለቅባቸው ነበር፡፡ አበጀ በለው ደግሞ ‹‹ህጋዊ ሽፍታ›› ይላቸው ነበር፡፡
ፊት አውራሪ መሸሻ በእኩልነት አያምኑም፡፡ በዛብህን ‹‹የድሃ ልጅ›› እያሉ የባላባት ልጅ ባለመሆኑ በጣም ያሳንሱታል፡፡ ልጃቸው ሰብለወንጌል ‹‹እርስዎ የድሃ ልጅ የሚሉትን እኔ እወደዋለሁ›› ስትላቸው ‹‹ያ መተተኛ የተበተበብሽ መተት ነው እንዲህ የሚያደርግሽ›› እያሉ ይቆጣሉ፡፡ ምክንያቱም ራሳቸውን የተቀባ የባላባት ዘር አድርገው ስለሚያስቡ ሌላውን አሳንሰው ነው የሚያዩት፡፡
ፊት አውራሪ መሸሻ እምነታቸውም የተምታታ ነው፡፡ ዳዊት ይደግማሉ፤ ልጃቸውንም ያስተምራሉ፤ ጊዮርጊስን ያምናሉ፤ ያስቀድሳሉ፡፡ ይሁን እንጂ ከባዕድ አምልኮ የተላቀቁ አይደሉም፡፡ ዘመቻ ሲሄዱ ቀበሮ ካገኙ እንደ መጥፎ ዕድል ነው የሚቆጥሩት፡፡ ጊዮርጊስን እያመኑ ያሰቡት ነገር ካልደረሰላቸው ደግሞ ‹‹ጊዮርጊስ ከዳኝ›› እያሉ ይወቅሱታል፡፡ ፈረሳቸውን እንኳን ‹‹እንደ ጊዮርጊስ እንዳትከዳኝ›› ብለውታል፡፡
ፊት አውራሪ መሸሻ ያንን ሁሉ ግፍ ይዘው መጨረሻ ላይ ተሸንፈዋል፡፡ ልጆቻቸው ተሰቃይተዋል፤ራሳቸው ተሰቃይተዋል፤ ከብቶታቸውን ተዘርፈዋል፡፡ የገዢው መደብ ወካይ ነበሩና የሥርዓቱን ውድቀት አሳይተዋል፡፡ ፍትህ ለማግኘት ሲደክሙም አድካሚነቱን አይተዋል፡፡
የስነ ጽሑፍ ባለሙያና መምህሩ መሰረት አበጀ እንደሚሉት ስነ ጽሑፍ መጻፍ ያለበት መሆን ስለሚገባው ቅንና በጎ ጉዳይ ነው፡፡ ስለመከባበር ማሳየት አለበት፡፡ መጥፎውን ነገር ብቻ መጻፍ ከገሃዱ ዓለም ከሚታየው የተለየ አይሆንም፡፡ በአገራችን ግን የማንበብ እንጂ የመተርጎም ችግር እንዳለ ያሳሉ፡፡ ለዚህም አንድ ምሳሌ ይጠቅሳሉ፡፡ በዓሉ ግርማ ‹‹የቀይ ኮከብ ጥሪ›› መጽሐፉ ላይ በጣም መመስገን ነበረበት፤ ግን ብዙም ሲመሰገንበት አይሰማም፡፡ እንዲያውም የመንግሥት ደጋፊ ተደርጎ ነበር የተወሰደው፡፡ በቀይ ኮከብ ጥሪ ላይ ግን ደርግና ኢህአፓ መታረቅ እንዳለባቸው ነው ያሳየው፡፡ ሌላ መንግሥት ከሚመጣ ያለውን መንግሥት ማረቅና ማስተካከል እንደሚያስፈልግ ነው፡፡ «ሂሩት ኢህአፓ ናት፡፡ ደርቤ ደግሞ የአብዮት ጠባቂ ነው፡፡ ሂሩት ተመታ ስትወድቅ ደርቤ አንስቶ ወደ ሆስፒታል ይወስዳታል፡፡የዚህም መልዕክት ኢህአፓና ደርግ እንዲታረቁ ነው» በማለት ሀሳቡን ያነፅሩታል።
ፍቅር እስከ መቃብር ለውጥ ፈላጊነትን ያሳያል፡፡ ግፍ መጨረሻው እንደማያምር ያሳያል፡፡ ድርሰቱ በወቅቱ የነበረው የዘውዳዊ አገዛዝ የአንድ ብሄር የበላይነት የሚታይበት እንዳልሆነም ያሳያል፡፡ የገዥው መደብ ወካይ ፊትአውራሪ መሻሻ የአማርኛ ቋንቋ ተናጋሪ የክርስትና ሃይማኖት ተከታይ ናቸው፡፡ ፍዳ ሲያሳዩት የነበረው የአማርኛ ቋንቋ ተናጋሪውንና የክርስትና እምነት ተከታዩን ነበር፤ የራሳቸው ወገን ላይ ነው ያን ሁሉ ግፍ ሲፈጽሙ የነበረው፡፡
ደራሲው ሀዲስ አለማየሁ በፊትአውራሪ መሸሻ የቀዳማዊ ኃይለሥላሴን አገዛዝ ነው ያሳዩት፡፡ እንግዲህ እዚህ ላይ ነበር ከመድረኩ ተሳታፊዎች አንድ ክርክር የተነሳው፡፡ ቀዳማዊ ኃይለሥላሴ ሀዲስ አለማየሁን ሸልመዋቸዋል፡፡ ጥያቄ የሆነው ‹‹የእርሳቸው አገዛዝ የግፍ አገዛዝ መሆኑን እየተረከ እንዴት ሊሸልሙ ቻሉ?›› የሚለው ነው፡፡ አንዳንዶቹ ‹‹ንጉሱ መጽሐፉን ሳያነቡት ይሆናል፤ ወይም አልገባቸውም ማለት ነው›› ብለዋል፡፡ አንዳንዶቹ ደግሞ ‹‹የለም! እንዲህ ማለትማ ድፍረት ነው፤ እንዴት አያነቡትም? እንዴትስ አይገባቸውም? በቃ! ሥራው ድንቅ ስለሆነ ተደስተውበት ነው፤ እንዲያውም ንጉሡ በቤተ መንግሥት ውስጥ ከነበሯቸው መጻሕፍት አንዱ ፍቅር እስከ መቃብር ነበር›› ብለዋል፡፡
የስነ ጽሑፍ ባለሙያና መምህር መሰረት እንደሚሉት በወቅቱ በስነ ጽሑፍ መዝነው ሽልማት የሚሰጡት የስነ ጽሑፍ ባለሙያዎች ነበሩ፡፡ ንጉሡም ያንን አይቃወሙም፡፡ ቢያነቡትም ባያነቡትም የመጽሐፉን ታሪክ ያውቁታል፡፡ መሪዎች በፖለቲካም፣ በኢኮኖሚም በየትኛውም ነገር አስረጂዎች አሏቸው፡፡ ባለሙያዎች ይነግሯቸዋል፡፡ ዳሩ ግን ንጉሡ ለምን ሀዲስ አለማየሁን እንደሸለሙ ተጠይቀው ‹‹እንደዚህ መሆኑን እኔ መቼ አውቄ›› ብለዋል፡፡ በዚያ ላይ በወቅቱ የነበራቸው ጊዜ ያንን መጽሐፍ ለማጣጣም የሚያመች አልነበረም፡፡ በፖለቲካ ሥራ ተጠምደው ነው የሚውሉት፡፡
ፍቅር እስከ መቃብር እውነትም የዘመኑን ዘውዳዊ አገዛዝ የተነበየ ነበር ማለት ነው፡፡ የሥርዓቱ ወካይ ፊትአውራሪ መሸሻ መጨረሻቸው እንዳላማረው ሁሉ የቀዳማዊ ኃይለሥላሴ መጨረሻም አላማረም፡፡ የነበረው የባላባትነት ዘመን አክትሟል፡፡ በባላባትነት ያምኑ የነበሩት ንጉሱ በመጨረሻ በደርግ እጅ ወድቀዋል፡፡ ሥርዓታቸው መውደቅ ብቻ ሳይሆን እርሳቸውም ተሰቃይተዋል፡፡
በነገራችን ላይ የስነ ጽሑፍ ባለሙያና መምህር መሰረት ከተናገሩት ‹‹ትርጉም›› የሚባለው ነገር ልብ ሊባል ይገባል፡፡ ብዙዎቻችን እናነባለን እንጂ አንተረጉምም፡፡ ለዚህም ነው አረዳዳችን የተለያየ የሚሆነው፡፡ እርግጥ ነው ቢተረጎምም ልዩነት ሊኖር ይችላል፤ የተለያየ አተረጓጎም መኖሩ አይቀርምና፡፡
ለምሳሌ ፍቅር እስከ መቃብርን ያነበበ አንድ ወጣት፣ አንድ የሃይማኖት እና አንድ ፖለቲከኛ ስለመጽሐፉ ጭብጥ ብንጠይቅ የተለያየ አረዳድ ልናገኝ እንችላለን፡፡ ምናልባትም ወጣቱ ስለ በዛብህና ሰብለወንጌል የፍቅር ጽናት፣ የሃይማኖት አባቱም ስለ እምነት፣ ፖለቲካኛውም በዘውዳዊ ሥርዓቱ ውስጥ የነበረውን አገዛዝ ሊነግሩን ይችላሉ፡፡ መጽሐፉ ከዚህም በላይ ብዙ የሚያወያይ መሆኑን ልብ ይሏል፡፡
አያሌው አስረስ (መምህርና ጋዜጠኛ፤ የቅንጅት የቀድሞ የአዲስ አበባ ተመራጭ) Addisabmass - በአለፉት 45 ቀናት ውስጥ ሁለት ጊዜ ያህል በቴሌቭዥን መስኮት...
እነርሱም ተውራትንና ኢንጂልን ከጌታቸውም ወደእነሱ የተወረደውን መጽሐፍ ባቋቋሙ (በሠሩበት) ኖሮ ከበላያቸውና ከእግሮቻቸው ሥር በተመገቡ ነበር፡፡ ከእነሱ ውስጥ ትክክለኞች ሕዝቦች አልሉ፡፡ ከእነሱም ብዙዎቹ የሚሠሩት ነገር ከፋ!
አንተ መልክተኛ ሆይ! ከጌታህ ወዳንተ የተወረደውን አድርስ፡፡ ባትሠራም መልክቱን አላደረስክም፡፡ አላህም ከሰዎች ይጠብቅሃል፡፡ አላህ ከሓዲዎችን ሕዝቦች አያቀናምና፡፡
እነዚያ ያመኑና እነዚያም አይሁዳውያን የኾኑ፣ ሳቢያኖችም፣ ክርስቲያኖችም (ከነርሱ) በአላህና በመጨረሻው ቀን ያመነና መልካምን ሥራ የሠራ ሰው በነርሱ ላይ ፍርሃት የለባቸውም፡፡ እነርሱም አያዝኑም፡፡
«እናንተ የመጽሐፉ ባለቤቶች ሆይ! ተውራትንና ኢንጂልን ከጌታችሁም ወደእናንተ የተወረደውን እስከምታቆሙ (እስከምትሠሩባቸው) ድረስ በምንም ላይ አይደላችሁም» በላቸው፡፡ ከጌታህም ወደ አንተ የተወረደው ቁርኣን ከእነሱ ብዙዎቹን ትዕቢትንና ክህደትን በእርግጥ ይጨምርባቸዋል፡፡ በከሓዲያን ሕዝቦችም ላይ አትዘን፡፡
የእስራኤልን ልጆች የጠበቀ ቃል ኪዳን በእርግጥ ያዝንባቸው፡፡ ወደእነሱም መልክተኞችን ላክን፡፡ ነፍሶቻቸው በማትወደው ነገር መልእክተኛ በመጣላቸው ቁጥር ከፊሉን አስተባበሉ፤ ከፊሉንም ይገድላሉ፡፡
ይሄ መፍጫ የፋራፍሬውን ውሀ ብቻ ስትፈልጊ ነው ለምሳሌ ኮሮት ውሀ እና የቀይስር ውሀ ከፈለግሽ በደንብ ነው አጥሎ የሚጨምቅልሽ እውስጡ ማጥለያ ሁሉ አለው የካሮት ጅስ ለሚፈልጉ በጣም አሬፍ መጭመቂያ ነው ።
*** አፈንግጥ…………. እርግጥ ነው…… You can’t teach an old dog a new trick ያረጀ ውሻን አዲስ ብልሃት ማስተማር አትችልም። ግን ደግሞ………. Don’t cut of your nose to spite your face ፊትህን ለማናደድ ብለህ አፍንጫህን አታድማ። ብዙዎችን ለማስተካከል ብለህ ከቀሩት ጋር መገተትና መጋተት የራስን መጣል ቢሆንም። ገፍቶ መሄድም […]
ብዘይሕጋዊ ምስግጋር ስደተኛታት ዝተኸሰሱ ሽዱሽተ ኤርትራውያን ኣብ ኢጣልያ፣ ነፍሲ ወከፎም ካብ ክልተ ክሳብ ሽዱሽተ ዓመት ክእሰሩ ተፈሪዶም - Radio Erena
ብዘይሕጋዊ ምስግጋር ስደተኛታት ዝተኸሰሱ ሽዱሽተ ኤርትራውያን ኣብ ኢጣልያ፣ ነፍሲ ወከፎም ካብ ክልተ ክሳብ ሽዱሽተ ዓመት ክእሰሩ ከምዝተፈርዱ ማዕከናት ዜና እታ ሃገር ካብ ከተማ ፓሌርሞ ሓቢረን።
እቶም ዜጋታት ኤርትራ ምዃኖም ዝተጠቕሱ ሽዱሽተ ሰባት፣ ካብ ሊብያ ናብ ኢጣልያን ካእሎት ሃገራት ኤውሮጳን ስደተኛታት ኣብ ምስግጋር ተወሃሂዶም ክሰርሑ ዝጸንሑ ምዃኖም መርበብ ሓበሬታ ‘ኣንሳ’ ገሊጹ።
ኣኽባር ሕጊ ኢጣልያ ብዘይካ’ዚ፣ ቀንዲ መራሕትን ሃንደስትን ናይቲ ምስግጋር ምዃኖም ናይ ዝተጠርጠሩ ሰለስተ ሰባት ክሲ ብኣካል ክርከቡ ስለዘይክኣሉ ንኻልእ እዋን ኣሰጋጊርዎ ኣለዎ።
ኣብ ኢትዮጵያ፣ ኣብ ዝርክከብ መዓስከራት ስደተኛታት ሰለማዊ ሰልፊ ወዲብኩም ተባሂሎም ካብ ዝተኸሱሱ ኤርትራውያን እቶም ሽዱሽተ ንልዕሊ ክልተ ዓመት ክእሰሩ ተፈሪዶም
አዲስ አበባ፣ ህዳር 11፣ 2013 የፖፕ ሙዚ አቀንቃኙና ፖለቲከኛው ሮበርት ኪያጉላኒ መታሰሩን ተከትሎ በዩጋንዳ አመፅ ተቀስቅሷል:: በቅፅል ስሙ ቦቢ ዋን በመባል የሚታወቀው ዩጋንዳዊው ፖለቲከኛን መታሰር ለመቃወም አደባባይ በወጡ ደጋፊዎችና የፀትታ ሰዎች መካከል በተፈጠረ ግጭት 7 ሰዎች መሞታቸውም ተሰምቷል፡፡
ቦቢ ዋይን በዩጋንዳ ከኮቪድ-19 ጋር በተያያዘ ምክንያት አንድ እጩ ተወዳዳሪ ከ200 በላይ ደጋፊዎቹን እንዳያሰባስብ የሚከለክለውን ህግ ጥሶ ተገኘ በሚል ሰበብ ነው የታሰረው፡፡ ቦቢ ዋይን ወደ ፖለቲካው ዓለም ከገባ ጀምሮ ባገኘው አጋጣሚ ሁሉ ፕሬዚዳንት ዌሪ ሙሴቬኒን አጥብቆ በመተቸት ይታወቃል፡፡ በዚህም የተነሳ በዩጋንዳ ፖሊስ በተደጋጋሚ ተይዞ እስርና እንግልት ሲደርስበት እንደቆየም ይነገራል፡፡